Niški aerodrom pripojen Aerodromima Srbije d.o.o. - JUGPRESS\nNiški aerodrom pripojen Aerodromima Srbije d.o.o.\nPostavio: Jugpress 22 Oktobra, 2019\nAerodrom Konstantin Veliki u Nišu i Aerodrom Morava u Kraljevu od 19. oktobra, imaju jedinstvenog operatera, čime je okončan i postupak realizacije Odluke o statusnoj promeni pripajanja niškog aerodroma privrednom društvu “Aerodromi Srbije”, saopštilo je to privredno društvo.\n“Aerodromi Srbije” doo Niš preuzimaju sva prava i obaveze prema trenutno zaposlenima na aerodromu “Konstantin Veliki” čije ime ostaje isto, bez obzira na promenu osnivača i oni će nastaviti da obavljaju svoje radne obaveze bez prestanka.\nSva prava, obaveze i odgovornosti iz ugovora koje je zaključilo preduzeće “Aerodrom Niš”, ne samo sa avio-kompanijama, već i sa svim ostalim dobavljačima i korisnicima usluga, preći će u privredno društvo “Aerodromi Srbije” doo Niš.\nKako je navedeno, “Aerodromi Srbije” će nastaviti, uz pomoć nadležnog Ministarstva, dalju modernizaciju niškog aerodroma, koja se ogleda kroz završetak projekta izgradnje sistema svetlosnog obeležavanja, kao i radove na izradi projektno tehničke dokumentacije za novu terminalnu zgradu.


Opšta bolnica Valjevo dobija novi skener i angio salu - Valjevo\nPosted by: REDAKCIJA VALJEVSKA POSLA in Valjevo 1. October 2020.\tComments Off on Opšta bolnica Valjevo dobija novi skener i angio salu\nMinistarstvo zdravlja je izdvojilo pet miliona evra za nabavku 11 skenera i pet angio sala, izjavio je danas ministar zdravlja Zlatibor Lončar. Skenere će dobiti KBC “Zvezdara”, KC Kragujevac, Opšta bolnica Valjevo, zdravstveni centri Negotin i Užice, Opšta bolnia Ćuprija, Zdravstveni centar Vranje, Opšta bolnica Loznica, ATD Beograd, kao i KCS i to jedan za Polikliniku i jedan za Urgentni centar.\nAngio sale “idu” u Klinički centar Kragujevac, KBC “Zvezdara”, Specijalnu bolnicu “Sveti Sava”, Opštu bolnicu Valjevo i KC Srbije, rekao je Lončar nakon sastanka sa direktorima zdravstvenih ustanova koje će u narednom periodu dobiti novu opremu.\nLončar je rekao da su urađene analize i da su skreneri bili stari od 12 do 17 godina, da su se često kvarili i bili van funkcije čekajući servis. Napominje da je ministarstvo danas prebacilo novac bolnicama, a da je sa direktorima dogovoreno da sprovedu procedure nabavke u najkraćem mogućem roku, kako bi za mesec i po ili dva oprema bila stavljena u funkciju.\n”Dogovorili smo se da se u međuvremenu obezbedi prostor i obuči kadar za rad”, rekao je ministar i dodao da će nabavka biti sprovedena tranpasrentno.\nBolnica Opšta bolnica Valjevo Skener Valjevo\t2020-10-01\nTagged with: Bolnica Opšta bolnica Valjevo Skener Valjevo\nPrevious: Danas počinje vakcinacija protiv sezonskog gripa\nNext: Na Svečanoj akademiji uručena plaketa sa likom Milana Rakića za najbolju zbirku poezije


Zapaljene prostorije izraelskog fudbalskog kluba, motiv rasizam :: Sportal\nTanjug - Vest objavljena: 03:42 - 21.11.2015\nU četvrtak su četvorica navijača kljuba optužena što su uzvikivala antimuslimanske parole na nedavnoj utakmici. Policija je takođe nedavno najavila da će rasporediti svoje pripadnike na utakmicama da prate one koji to rade.\nPortaprol izraelske polocije Miki Rozenfeld rekao je da će policija “ koristiti sva pravna sredstva kako bi sprečila nastavak rasizma koji u osnovi uništava klub”. Gradonačelnik Jerusalima Nir Barkat kazao je da su za napad nisu odgovorni navijači već kriminalci.\nTaj klub je inače poznat po tome što ima navijače koji su neprijateljski raspoloženi prema muslimanima i Arapima. Napetost je porasla nakon što je tim prošlog meca najavio da će potpisati ugovor sa dva muslimana Čečena, što predstavlja odstupanje od tradicije da se ne angažuju Arapi i muslimani.\nNa utamkmici u januaru gledaoci su protestovali protiv takve odluke, što je izazvalo osudu predsednika Izraela, gradonačelnika Jerusalima i drugih zvaničnika.\nProšle nedelje se stotine policajca brinulo o redu i miru za vreme utakmice između Beitar Jerusalima i tima iz arapskog grada Um al Fahma. Dvanaestorici navijača s obe strane zabranjeno je da dođu na utakmicu. Sledeće nedelje Beitar ponovo igra sa jednim klubom iz arapskog grada pa se očekuju jake mere bezbednosti.\nIzraelsksi poslanik Omer Bar - Lev iz Laburističke partije levog centra napisao je na svojoj Fejsbuk stranici da je nasilje povezano sa fudbalskim klubom deo šireg fenomena u izraelskom društvu.\nOn je istakao da incidenta prošle noći nije došao ni od kuda već “ simboliše pogoršanje sistema obrazovanja u izraelskom društva i činjenicu da poslanici i lideri dozvoljavaju sebi da huškaju protiv Arapa i migranata”.\nSvetski fudbal Huliganizam Izrael Muslimani


Najlepši univerziteti na svetu\nSigurni smo da ovde ne biste imali poteškoća da učite ;)\n1. Univerzitet u Orhusu, Danska\nKompleks je smešten u zelenilu - tu se nalaze otvorena i zatvorena botanička bašta povezane pešačkim stazama, ogromni park i amfiteatar obrastao travom. Trojica arhitekata gradili su ovaj Univerzitet još davne 1931.\n2. Univerzitet u Koimbri, Portugal\nOvo umetničko delo predstavlja raznovrsnu istoriju Portugala. Kapela Sv. Mihaila ima hiljade ručno oslikanih pločica, a biblioteka unutar Univerziteta izgrađena je od brazilskog drveta koje je stizalo brodovima.\n3. Univerzitet Mekgil (McGill), Montreal\nKampus ima 32 hektara, načičkan nizom paviljona izgrađenih tokom stotina godina. Ono što je interesantno jeste da je ovaj Univerzitet osnovao, ni manje ni više nego običan trgovac iz Škotske, Džejms Mekgil. Naročito impresivan deo jeste Fakultet verskih studija koji je građen u gotičkom stilu.\n4. Tehnološki univerzitet Nanjang (Nanyang), Singapur\nVerovali ili ne – ovo je Univerzitet! Staze oivičene palmama i stablima durijana povezuju savremene građevine, kao što je Fakultet za Umetnost, dizajn i medije - staklena četvorospratnica sa otvorenim dvorištem, bazenom i krovom obraslim u travu. Čak su i učionice veoma zanimljive – umesto tabli imaju interaktivne ekrane, staklene površine za pisanje, pokretne utičnice i čudni nameštaj. Za sve to zaslužna je studentska grupa Cool Campus koja osmišlja i dizajnira sve što bi moglo unaprediti njihove studije na ovom Univerzitetu!\n5. Univerzitet u Pekingu, Kina\nGlavni univerzitet u Pekingu je čuven po tradicionalnoj kineskoj arhitekturi, što se naročito vidi na Zapadnom ulazu: kameni lavovi čuvaju izrezbarene zidove i dovratnike oslikane kineskim simbolima. Stiče se utisak da bi brucoši ovog Univerziteta proveli čitavu prvu godinu samo fotografišući ovaj impresivni kampus!


INVESTICIJE: Olimpijski centar "Jahorina" preuzima ski-centar "Igrišta" kod Vlasenice - Opcija\n07-07-2020 Biznis, Pocetna\nOlimpijski centar (OC) „Jahorina“ planira da investira u propalo Skijalište „Igrišta“ u Vlasenici, da gradi objekte, žičaru, ski-staze, sistem vještačkog osnježavanja i druge sadržaje, a Vlada RS je već pokrenula proceduru da centru da zemlju kojom može da se služi idućih 30 godina, saznaje portal Capital.\nVlada RS je donijela Odluku o osnivanju prava službenosti na zemljištu u vlasništvu RS na području Vlasenice i Han Pijeska u korist OC „Jahorina“, na period od 30 godina. To znači da će OC „Jahorina“ rekonstruisati postojeće infastrukturne objekte na Skijalištu „Igrišta“ i izgraditi nove.\nPlan je da se gradi šestosjedna žičara, pokretna traka, tjubing, ski-staze, sistem vještačkog osnježavanja sa vodoakumulacijom, osvjetljenje, parking, ljetni zabavni sadržaji, tehnička baza, ambulanta, komunalna infrastruktura za potrebe skijališta, kao i ostali prateći objekti i sadržaji za potrebe uređenja i održavanja skijališta.\nU Vladi smatraju da je realizacija investicionog projekta OC „Jahorina“ na području Vlasenice i Han Pijeska od značaja za regionalni ekonomski razvoj RS.\nPrije zaključenja ugovora o osnivanju službenosti sa OC „Jahorina“ neophodno je da u Vladi pribave mišljenje Pravobranilaštva RS.\nPortal Capital objavio je prošle godine da je Uprava OC „Jahorina“ odlučila da svoje ideje sprovede i na drugim lokacijama, te da je najavljena gradnja ski centara „Manjača“ kod Mrkonjić Grada i „Igrišta“ kod Vlasenice.\nPlanirana površina ski centra „Igrišta“ odnosi se najvećim dijelom na površine koje zauzimaju ski-staze, čija ukupna površina iznosi 190.000 m2.\nPrema Planiranom rješenju ski centra „Igrišta“ predviđen je jedan šestosjed, ukupne visinske razlike oko 330 m, dužine 820 m i kapaciteta 3000 skijaša/sat i pokretna traka dužine 150 m, kapaciteta 1.500 skijaša/sat.\nPlanirana je izgradnja tri glavne osnježene ski-staze, ukupne dužine oko 4.750 m.


Vesti Arhiva - Stranica 1385 od 1487 - Biznis i Finansije\nSrbija postala najveći izvoznik višanja\nAirBnB pomaže domaćinima koji trpe gubitke zbog koronavirusa\nI mala i mikro preduzeća predlažu ekonomske mere\nSamostalni umetnik u vreme korone: Duplo golo\nPlanira se uvođenje taksi na uvoz voća i...\nU očekivanju odluke o sankciji za Marka Karadžića\nby bifadmin 5. marta 2010.\nPosle pisma državnog sekretara u Ministarstvu za ljudska prava, Marka Karadžića, mediji se bave utvrđivanjem toga da li je sekretara Čipilćeva pomoćnica zaista psovala. Sam ministar misli da je u pitanju komunikacioni jaz, odnosno međusobno nerazumevanje, a javnost se deli na one koji podržavaju Karadžića i one koji misle da je suviše teatralno odreagovao. Epilog su nezvanična govorkanja o smeni Marka Čiplića.\nNeki pišu da ministar Čiplić živi od svoje službe dok državni sekretar živi za svoju službu, i to je osnovna razlika koja je i stvorila jaz među njima. Međutim, sa vandrednog kolegijuma Ministarstva za ljudska i manjinska prava stiglo je saopštenje da niko od zaposlenih u ovoj instituciji nijednim povodom nije bio ometan u iznošenju svog mišljenja, niti trpeo posledice zbog njega.\nMinistar Čiplić je dao intervju Kuriru, u kome kaže da je Karadžić priznao da je pogrešio pišući otvoreno pismo, ali da je to uradio iz subjektivnog razloga. On je dodao da ipak nije dozvoljeno da državni sekretar iznosi stavove koji nisu u skladu sa stavovima Vlade, a o kojima se prethodno nije ni konsultovao. Na pitanje o sankciji za Marka Karadžića ministar je rekao da je njegova dužnost da ovu temu iznese na sednici Vlade, a na Vladi je da odluči.\nUprkos tome, mediji javljaju saznanja iz nekih nepoznatih izvora, da je Svetozar Čiplić, uprkos prilično umerenom intervjuu, zatražio od premijera smenu Marka Karadžića. Ako se to desi, Karadžiću bi možda bilo ponuđeno da bude zamenik poverenika za manjine. Razlog smene bio bi prekoračenje ovlašćenja zbog javnog pisma.\nPrema pisanju medija, Čiplić je sa premijerom razgovarao pre jučerašnje sednice Vlade Srbije, dok na samoj sednici o ovom pitanju nije bilo polemike, a državne sekretare može da smeni samo Vlada Srbije, jer ih ona i postavlja.\nJedan od logičnijih stavova dela javnosti je da kada pokušavate da ograničite slobodu mišljenja i izražavanja svojih saradnika, svako ko se bavi zaštitom ljudskih prava ima obavezu da reaguje.\n5. marta 2010. 0 komentar\nSimpozijum Organizacione nauke i menadžment znanja\nby bifadmin 3. marta 2010.\nOkupljanje akademske javnosti, uglednih privrednika i najboljih studenata uvek je dobitna kombinacija kada je biznis u pitanju. Postavlja se pitanje šta uraditi kako bi se svi oni našli na jednom mestu. Čini se da je Fakultet organizacionih nauka iz Beograda našao način da to sprovede u delo, i ovog juna na Zlatiboru će to ponoviti po dvanaesti put.\nU okviru ovogodišnje proslave jubileja 40 godina postojanja, Fakultet organizacionih nauka iz Beograda organizuje dvanaesti Internacionalni simpozijum Symorg 2010 sa temom “Organizacione nauke i menadžment znanja“. Simpozijum će se održati od 9. do 12. juna 2010. na Zlatiboru.\nAkademska javnost, eksperti iz prakse i studenti iz celog sveta predstaviće svoje radove i studije slučajeva široj javnosti ovog juna na Zlatiboru. Ovaj simpozijum pruža mogućnosti da pored prezentovanja istraživačkih radova, što je bila praksa prethodnih godina, učesnici pišu i studije slučajeva pomoću kojih će se primenjivati nastava na Fakultetu organizacionih nauka po ugledu na prestižne poslovne škole u svetu. Sve studije slučaja će biti objavljene u knjizi po kojoj će se izvoditi nastava na Fakultetu organizacionih nauka u toku nastavne 2010/2011. godine. Studije slučaja mogu pisati predstavniici samih kompanija, stručni konsultanti koji su radili na tim projektima, ili studenti na osnovu sekundarnih podataka.\nVeliko interesovanje među kompanijama izazvala je činjenica da bi došle do višestrukih benefita predstavljanjem neke od situacija koju su uspešno rešile opisanih u vidu studije slučaja. Tim putem bi veliki broj studenata u toku studija čuo za kompaniju, i ono čime se ona bavi. Teorija koja se predaje na Fakultetu organizacinoh nauka bi bila objašnjena na primeru tih kompanija. A i sama kompanija bi mogla da se predstavi velikom broju učesnika simpozijuma iz zemlje i inostranstva.\nProgram simpozijuma će se realizovati na plenarnim sesijama, u okviru tematskih sekcija i okruglih stolova, koji će obezbediti razmenu ideja i iskustva. Simpozijum pruža šansu za razmatranje i analizu relevatnih pitanja iz oblasti menadžmenta i otvara prostor za nove istraživačke ideje svih učesnika iz zemlje i inostranstva. Poslednjeg dana simpozijuma biće organizovano i nekoliko radionica(eng. work shop) na kojima će zainteresovani učesnici moći da kroz grupnu diskusiju dođu do novih saznanja. Radionice će voditi eminentni stručnjaci, a broj učesnika će biti ograničen. Zainteresovani učesnici će moći da se prijave prilikom registracije.\nRok za prijavljivu učešća je 10. mart 2010. godine.\nViše detalja o učešću, smeštaju i prezentaciji radova možete saznati na zvaničom sajtu simpozijuma www.symorg.org, kao i preko twitter naloga http://twitter.com/symorg2010 ili fan strane Symorg na fejsbuku.\n3. marta 2010. 0 komentar\n“Azilanti” ugrožavaju bezvizna putovanja\nVeliki broj Srba je u februaru od Belgije tražio azil, a nadležni u belgijskoj ambasadi ne mogu da shvate zašto. Nesporno je da se broj ljudi koji bi da beže uvećao, te za razliku od januara u kom je 58 ljudi tražilo azil od Belgije, februar je sa sobom doneo još 330 zahteva. Belgijski premijer Iv Leterm je zato tražio da se ogranični bezvizni režim.\nPrema ženevskoj konvenciji azil se može tražiti zbog političke, etničke ili druge diskriminacije, ili zbog rata u svojoj zemlji. Porast zahteva za azilom je gledajući kroz tu perspektivu neobjašnjiv i ambasadorki Belgije Deniz de Hauere: “U saradnji sa srpskim institucijama pokušavamo da utvrdimo razloge tolikog broja građana Srbije koji dolaze u Belgiju.”.\nDanas prenosi nameru Božidara Đelića da ovi “azilanti” budu vraćeni u zemlju u skladu sa sporazumom o readmisiji, a organizatori „takvih transporta“ da budu kažnjeni. Toliki broj aplikanata samo govori o organizovanosti ove pojave, a ne o potrebi ljudi za zaštitom. Ovo je svojevrsna zloupotreba bezviznog režima, te je Evropska komisija juče pozvala Srbiju, Crnu Goru i Makedoniju da „potpuno jasno predoče“ svojim građanima da slobodan ulazak na šengenski prostor obuhvata i ograničenja, tako da ne mogu da računaju i na azil. Belgijski premijer Iv Leterm je, pak, zatražio da se „ograniče pogubne posledice ukidanja viza“ za državljane Makedonije, Srbije i Crne Gore.\nZbog svega navedenog treba imati u vidu da navodni azilanti dovode sebe u rizik oduzimanja pasoša zbog njegove zloupotrebe, ali i celu zajednicu u rizik ograničavanja bezviznog režima. Naime, od uvođenja ovog režima zemlje članice EU prate siruaciju, i kad uoče nagli priliv poput ovog, mogu uvesti i neke restrikcije.\nMarko Karadžić politički nepoželjan\nMarko Karadžić, državni sekretar u Ministarstvu za ljudska i manjinska pitanja, nemoćan da bilo šta uradi zbog ograničavanja njegovog rada u ministarstvu, poslao je otvoreno pismo ministru, koje su objavili svi mediji.\nU pismu on navodi da je njegov rad sveden na praćenje pravnih akata, iako je jedini u ministarstvu magistrirao na ljudskim pravima, kao i da ministar Čiplić nije reagovao na pretnje koje je Karadžić dobijao. Osim toga, ministar je, po izvodima iz pisma, zaposlio svoju prijateljicu kao pomoćnicu, koja je često psovala i vređala Karadžića. Kada je ovaj snimio njena vređanja na mobilni telefon, isključen mu je poslovni telefon.\nKaradžić optužuje Čiplića da se u njegovom radu uočavaju partijski interesi, da je sledbenik poznate ideologije DS-a, te da je mogući razlog ovakvog ponašanja to što je sekretar govorio o Srebrenici rekavši da je u pitanju nedvosmisleni genocid, što je se razmimoilazio u mišljenjima kada je branio Zakon o zabrani diskriminacije z ačije povlačenje je Čiplić glasao sl. Pismo je završio zahtevom: “Uključite me u rad i omogućite da u ministarstvu postoje profesionalni ljudski odnosi. Ja ostavku neću dati jer Srbija nema više vremena za povlačenje pred neznanjem, bezobrazlukom i neradom.”\nKosovo: Izgoreli podaci o kriminalnim grupama\nNema naznaka da je požar u Prištini podmetnut, ali čudno je to što je u njemu izgorela kompletna dokumentacija Euleksa o aktivnostima kriminalnih grupa na Kosovu. Inače, požar se desio prošle srede.\nU njemu je stradala dokumentacija o vezama kriminalnih grupa na Kosovu, među kojima su bili telefonski razgovori, finansijski izveštaji, imena vođa kriminalnih krugova, kao i sva prateća dokumentacija. Vatrogasci nisu uspeli da zaustave požar koji je uništio zgradu Euleksove obaveštajne jedinice.\nPreliminarni rezultati istrage pokazuju da je u pitanju neispravna električna instalacija.\nMeri Vorlik o daljoj saradnji\nby bifadmin 2. marta 2010.\nAmbasadorka SAD u Srbiji, Meri Vorlik, sastala se danas sa predstavnicima najvećih stranih i domaćih kompanija, izloživši svoje nade u dalju saradnju dve države i globalno integrisanu budućnost Srbije.\nMeri Vorlik je za pet nedelja, koliko je ovde, iz susreta sa vlastima i sa poslovnim ljudima izvukla zaključak da u Srbiji postoje veliki demokratski napori da se pospeši ekonomija. Ona je istakla da SAD podržava integraciju Srbije u međunarodne, a ne samo evropske institucije, kao i pospešivanje regionalne saradnje.\nNa tradicionalnom poslovnom ručku u organizaciji Američke privredne komore, ambasadorka je izjavila da je jedan od najvećih izazova Srbije prelazak sa investicija u procesu privatizacije na grinfild investicije. Pored toga, neophodni su bolji zakoni i regulativa koja bi bila transparentna i efikasna.\nDa podsetimo, Meri Vorlik je došla na mesto Kamerona Mantera, koji je preuzeo dužnost u Iraku. Početkom decenije ona je obavljala je dužnost ministra-savetnika za ekonomska pitanja u američkoj ambasadi u Moskvi, a posle toga je bila vršilac dužnosti zamenika pomoćnika sekretara odbrane za Rusiju, Ukrajinu i Evroaziju.\n2. marta 2010. 0 komentar\nKočnica za izvoz hrane\nby bifadmin 1. marta 2010.\nNa konferenciji SECPA (Udruženje inostranih proizvođača sredstava za zaštitu bilja u Srbiji) iznet je zaključak da posledice odlaganja pune primene novog Zakona o sredstvima za zaštitu bilja uslovljavaju produžetak neizvesnosti po pitanju bezbednosti hrane u Srbiji, kao i moguću zabranu izvoza hrane u EU. Ako pak regulišemo ovu sferu, izvoz bi za narednih deset godina mogao da dostigne šest milijardi dolara.\nKada govorimo o poljoprivredno-prehrambenim proizvodima važno je znati da tu i dalje više izvozimo nego što uvozimo, te je tako prošlogodišnji izvoz bio 1,94 milijarde dolara, a uvoz 1,3 milijarde. Najveće izvozno tržište za nas su zemlje članice EU (oko 34 odsto), a na izvoz otpada 30 odsto proizvedenih dobara u Srbiji. Sa trenutnim rastom izvoza očekuje se da bi Srbija do 2020. godine poljoprivrednom proizvodnjom mogla zadovoljiti potrebe domaćeg tržišta i zaraditi još šest milijardi dolara na izvozu.\nIz tog razloga neophodno je uspostaviti i poštovati visoke zahteve koji se odnose na bezbednost hrane na izvoznim tržištima, jer se sada sprovodi nedosledna politika u oblasti registracije sredstava za zaštitu bilja. Iako je u junu prošle godine usvojen zakon koji je usklađen sa evropskim standardima, registracija i kontrola sredstava za zaštitu biljaka koja se koristi u proizvodnji hrane nije dovoljno regulisana, a posebno registracija podataka o vrsti i tipu nećistoća u tim sredstvima, kao i podaci o njihovom riziku po zdravlje ljudi i životnu sredinu. Po nekim podacima, oko 500 od 800 registrovanih sredstava za zaštitu bilja u Srbiji su generičke kopije.\nSECPA i ECPA (Evropsko udruženje proizvođača) su učestvovale u izradi pomenutog zakona, ali naš parlament je amandmanima odložio punu primenu Zakona o sredstvima za zaštitu bilja, do 13. decembra 2013. godine, posebno u vidu registracionih zahteva za dokumentaciju direktno vezanu za bezbednost hrane. Ako će to loše uticati na izvoz u problemu smo, ali veća je nevolja što će uticati i na zdravlje ovdašnjih potrošača. Da se ne koriste sredstva za zaštitu bilje, Srbija bi proizvodila 40 odsto manje hrane.\n1. marta 2010. 0 komentar\nAgrobanka dobro poslovala prošle godine\nAgrobanka je saopštila da je uprkos krizi ostvarila dobre rezultate poslovanja u prošloj godini, povećavši ukupnu bilansnu sumu za 49 odsto u odnosu na kraj 2008. godine.\nKapital banke je povećan za 1,2 milijarde dinara, odnosno za 8,3 odsto, a ostvarena je dobit od 1,258 milijardi dinara. Krajem 2009. godine ukupni depoziti Agrobanke bili su preko 40 milijardi dinara, odnosno veći za 77,4 odsto u odnosu na pretprošlu godinu.\nPovećanje depozita omogućilo je i povećanje plasmana za novih skoro 11 milijardi dinara, a banka je zbog dobrog poslovanja proširila akceptansku mrežu koju čini 127 bankomata i 584 POS terminala. Broj izdatih platnih kartica DINA i VISA sistema povećan je za preko 10 000, a ukupna štednja uvećana je preko 100 miliona evra i sada iznosi 250 miliona.\nApple koristio dečju radnu snagu\nAmerička multinacionalna kompanije “Epl” (Apple), priznala je da su u fabrikama koje proizvode kompjutere, iPod-ove i mobilne telefone radila i deca.\nZa sada je poznato da je u tri Epl-ove fabrike radilo najmanje 11 dece starosti do 15 godina, ali se ne zna u kojim zemljama se te fabrike nalaze, mada su medijska nagađanja da je u pitanju najveći proizvođač ove kompanije – Kina.\nEpl je za sada priznao da u određenim fabrikama postoje loši uslovi rada, gde je prekovremeni rad česta pojava, i da 24 proizvodna objekta u Kini nisu isplaćivala tamošnju minimalnu zaradu od 76 funti mesečno. Takođe, otkriveni su falsifikovani podaci koji prikrivaju korišćenje dečje radne snage, a matična poslovnica je sa fabrikom u kojoj je ovo otkriveno poništila sve ugovore.\nProduktivnost rada u Srbiji\nby bifadmin 26. februara 2010.\nMinistar rada i socijalne politike, Rasim Ljajić, izjavio je da zaposleni u Srbiji moraju menjati svoje radne navike, jer je produktivnost rada ovde 42 odsto ispod evropskog proseka.\nSmedia prenosi da osim veoma niske produktivnosti rada, naša privreda se suočava i sa zastarelom tehnologijom, što rezultuje skupom proizvodnjom i malim udelom izvozne industrijske proizvodnje u BDP-u. On je istakao da smo prošle godine izvezli samo šest-sedam milijardi, dok je Slovenija, poređenja radi, izvezla 18 milijardi evra.\nPo rečima ministra, rast našeg BDP-a nema veze sa proizvodnjom, već sa domaćom potrošnjom i finansijskim sektorom. Zato treba “podvući crtu” i napraviti odluku koja preduzeća bi trebalo oživljavati a koja ne. Takođe, Srbija bi trebalo da prestane sa plaćanjem radnih mesta, i da počne plaćanje učinka, jer se ovako ne plaćaju rezultati na radnom mestu.\nDa li je naša produktivnost stvar mentaliteta ili nepovoljnih ekonomskih okolnosti teško je utvrditi, ali ako je istorija učiteljica života, navešćemo reči oca srpske statistike, Vladimira Jakšića, iz druge polovine 19. veka:\n“Evropski seljaci rade gotovo tri puta marljivije nego naši, a američki barem četiri puta, ali i bez numeričkiih dokaza koje smo naveli dobro je poznata činjenica jasna svima nama, da naši poljoprivrednici nisu skloni radu koliko bi trebalo da budu, i u tome su svi Srbi isti, jer gdegod da žive, čak i ostali Sloveni ih daleko nadmašuju u ovom pogledu”.\n26. februara 2010. 0 komentar\npravi delija veran je ko pas na SAD: Prvi veliki bankrot u naftnoj industriji\nbifadmin na Kako preuzeti penziju tokom vanrednog stanja?\nSlobodan Aleksic na Kako preuzeti penziju tokom vanrednog stanja?\nPravi delija veran je ko pas na Vazduh u Beogradu danas opasan po zdravlje


Izbori i Ustav koče borbu protiv korupcije - Vladavina prava - Dnevni list Danas\nPočetna » Društvo » Vladavina prava » Izbori i Ustav koče borbu protiv korupcije\nKoliko smo daleko od ispunjavanja preporuka Grupe država borbe protiv korupcije (GREKO)\n0Piše: V. Jeremić 21. marta 2018. 15.00 Izmenjeno: 07. decembra 2018. 14.25\nI dok iz ekspertskog tela Saveta Evrope (SE) tvrde da napori Srbije nisu na „zadovoljavajućem“ nivou, iz Ministarstva pravde odgovaraju da je „većina preporuka ispunjena“ i da „ubrzano rade“ na ispunjavanju ostalih. Odgovor ko je u pravu, može da se izvuče iz nešto bližeg pogleda na izveštaj koji pored preporuka sadrži i stavove zvaničnog Beograda o aktivnostima koji se sprovode na ispunjavanju sugestija.\nPrva preporuka koja je u julu 2015. godine upućena iz Strazbura odnosi se na proceduru usvajanja zakona u skupštini. Konkretno, iz SE su od Srbije zatražili da se predlozi zakona, amandmani i ishodi sednica odbora objavljuju na vreme i da se hitni postupak usvajanja zakona primenjuje kao izuzetak a ne kao pravilo.\nU odgovoru, zvaničnici Srbije su istakli da se internet stranica Narodne skupštine redovno ažurira, čime je zakonodavni postupak dostupan široj javnosti. Što se tiče hitnog postupka usvajanja zakona, zvaničnici su naglasili da poslanici imaju mogućnost da odbiju usvajanje zakona po toj proceduri.\nMeđutim, kako tim objašnjenjem nije precizirano kako Srbija misli da stane na put hitnom usvajanju zakona, GREKO je ovu preporuku okarakterisao kao delimično ispunjenu.\nDruga preporuka je da se usvoji Kodeks ponašanja za narodne poslanike i obezbede jasne smernice za izbegavanje sukoba interesa. Ova preporuka nije mogla da bude ispunjena, navedeno je u odgovoru, u prvom redu zbog parlamentarnih izbora 2016. i uspostavljanja novog saziva skupštine. Ovakav odgovor bio je dovoljan da GREKO oceni preporuku kao neispunjenu.\nTreća preporuka istakla je potrebu da se uredi odnos između poslanika s jedne i lobista i ostalih ljudi koji nastoje da utiču na parlamentarni odnos s druge strane. Ni ova preporuka nije ispunjena pošto je zakon koji bi uredio ovu oblast, kako je rečeno u odgovoru, tek u procesu izrade.\nKada je reč o sudijama, GREKO je savetovao da se Narodna skupština isključi procesa izbora članova Visokog saveta sudstva, kao i da najmanje polovina članova budu sudije izabrane od svojih kolega. Takođe traži se da u VSS-u ne sede predstavnici drugih grana vlasti i razvija uloga VSS-a kao samoupravnog tela.\nGREKO je preporučio da bi skupština trebalo da bude isključena i iz procesa zapošljavanja i unapređivanja sudija, kao i to da se obezbedi da se ove odluke donose na osnovu jasnih i objektivnih kriterijuma.\nSugerisana je i promena sistema ocenjivanja sudija, tako što bi bili uvedeni kvalitativniji kriterijumi, kao i ukidanje pravila po kojem bi loša ocena sistematski vodila ka razrešenju. Takođe, jedna od preporuka ticala se potrebe da Etički kodeks za sudije bude prenet svim sudijama i da za sve njih bude obezbeđena obuka.\nOdgovoreno je da će većine ovih preporuka biti primenjena kada na snagu stupe Ustavni amandmani. Kako je proces izmene Ustava još uvek u toku, GREKO je preporuke koje se odnose na sudstvo ocenio kao delimično ispunjene.\nDeo preporuka koji se odnosi na tužioce, sličan je onim koji se odnosio na sudije. Pa tako se savetuje isključivanje skupštine iz procesa izbora ovih članova, obezbeđivanje da „značajni deo“ ovog tela čine tužioci i ukidanje članstva predstavnika izvršne i zakonodavne vlasti. Preporučuje se i eliminacija skupštine u procesu zapošljavanja i unapređivanja tužilaca, ograničenje diskrecije Vlade i uspostavljanje jasnih i objektivnih kriterijuma. Ponavlja se i predlog za unapređenjem sistema ocenjivanja tužilaca na taj način što bi se ravnali spram kvalitativnih pokazatelja, a takođe se kritikuje i mogućnost da loša ocena sistemski može da vodi do razrešenja. Kao i kod sudija, GREKO je preporučio da se Etički kodeks za tužioce efikasno prenese svim tužiocima i dopuni pisanim smernicama.\nI kao što su preporuke koje se odnose na tužioce gotovo identične onim koje se tiču sudija, tako je i odgovor Srbije preslikan, navodeći da implementacija zavisi od usvajanja Ustavnih amandmana.\nPoslednje dve preporuke GREKO tiču se razvijanja pravila o sukobu interesa kada je reč o poslanicima, sudijama i tužiocima. Konačno, preporučuje se dalje jačanje uloge Agencije za borbu protiv korupcije. Obe ove preporuke, kako je navedeno u odgovoru Ministarstva pravde, biće ispunjene kada se usvoji novi Zakon o Agenciji za borbu protiv korupcije. Do tog trenutka, istaknuto je u izveštaju GREKO, ove preporuke će se voditi kao neispunjene.\nBorba protiv korupcije, vladavina pravaBeograd


Vučić o Haradinaju: Iz dana u dan ponavlja samo neistine\nPredsednik Srbije Aleksandar Vučić istakao je večeras, povodom izjave kosovskog premijera da šef srpske države stvara nestabilnost pozivanjem Srba da napuste kosovske institucije, da Ramuš Haradinaj iz dana u dan ponavlja samo neistine.\n"On je u očaju što me nije oborio, kao što je obećao 18. decembra. Izgleda da se nešto promenilo, pa to nije pošlo za rukom", konstatovao je on, odgovarajući na pitanje novinara da prokomentariše najnoviju izjavu Haradinaja.\nVučić je pojasnio da nikada nije tražio od Srba da napuste nešto, već, naprotiv, tražio je da mu daju još mesec dana da iznese svoje mišljenje i stav u skladu sa državnim interesima, pošto su oni sami izrazili želju da napuste kosovske institucije.\nStoga bi, kaže, najlakši odgovor na njegovu izjavu bilo reći da s Haradinajem nešto nije u redu, ali, pošto kao pristojan čovek ne može tako nešto da kaže, rekao bi samo da taj čovek iz dana u dan ponavlja neistine.\n"Nema problema, možeš da nastaviš da pretiš. Znam kako su mnogi prolazili pre mene, ali prvo obećanje da sam gotov do 18. decembra nije uspelo. Moraš naći novo obećanje", poručio je Vučić i dodao da nije fasciniran ni pameću, ni snagom "tog gospodina".\nNaglasio je da očigledno Haradinaj misli da nema nikakvu obavezu da poštuje Briselski sporazum, niti CEFTA, kao ni SSP, i misli da je moguće da preti nekom, te da Beograd mora da poštuje Briselski sporazum, što, inače, čini.\nPreneo je da je na sastanku kavdrilaterale u Bukureštu bilo reči i o briselskom dijalogu, i da premijeri ove tri zemlje znaju sve.\nKaze da je ponovio da ako neko donosi platformu protiv dijaloga, takse, i ne ispuni ni jednu jedinu obavezu iz Briselskog sporazuma, a to je ZSO, i sve vreme samo provocira protiv Srba - šta tu ima da se priča.


Regulative - AUTOGAS MAGAZIN | AUTOGAS MAGAZIN\nPolitike Vlada za promociju auto-gasa\nPrincipi politike alternativnih goriva Očuvanje životne sredine je glavni razlog zašto bi Vlade trebale da promovišu upotrebu auto-gasa i drugih alternativnih goriva. Zagađenje i globalno otopljavanje, koji su uzrokovani povećanom koncentracijom gasova, koji stvaraju efekat staklene bašte, glavni su primeri...\nKomitet Evropskog parlamenta za transport i turizam sazvao je sednicu na temu „Čista energija za transport“ koja je održana 18. juna 2013. u Briselu kako bi zainteresovane strane mogle da održe prezentacije na temu prirodnog gasa, električnih i vozila na hidrogenski pogon. Svoje prezentacije su imali i...\nUnazad nekoliko godina, Francusko tržište vozila koja koriste TNG označeno je od strane stručnjaka kao tržište visokog potencijala, međutim trenutni trendovi se bore da dokažu te prognoze bez obzira na neke olakšavajuće ekonomske uslove. Vozila koja pokreće TNG su oslobođena plaćanja energetskog poreza, a i...\nZa prijavu na kontrolni pregled potrebno je Uverenje formata A4, koje je izdato u nekoj od ovlašćenih institucija i saobaćajna dozvola od vozila. Nakon prijave dobijate redni broj u tekućem danu i ispitivanje se radi dok se svi pregledi ne obave. Ukoliko postoji potreba za nekom izmenom, nakon izmene ne...\nZakonom o bezbednosti saobraćaja iz 2009. na svakih pet godina predviđeni su obavezni periodični pregledi tehničke ispravnosti TNG uređaja za automobile, a u februaru 2013. je započela primena ove odredbe. S obzirom na to da je samo šest institucija u Srbiji sa nekoliko desetina partnera ovlašćeno da obavi...


Hellenic Petroleum grupa nastavlja ulaganje u obnovljive izvore energije - Vrele gume\nokt. 13, 2020 u 9:05 am\n13 oktobra, 2020 nema komentaraEKO HellenicHellenic PetroleumObnovljivi izvori energijePRPR Saopštenje\nHellenic Petroleum priveo kraju finansiranje preuzimanja PV projekta u Kozani\nGrčka kompanija Hεllenic Petroleum SA, čiji deo je i kompanija EKO Srbija uspešno je privela kraju preuzimanje velikog projekta u oblasti finansiranja izvora obnovljive energije. Naime, preko svog zavisnog preduzeća u potpunom vlasništvu, Elpe Renewables, Hεllenic Petroleum završio je preuzimanje velikog portfolija projekata Photovoltaic u finalnoj fazi dobijanja dozvola, u široj oblasti grčke Kozane. Projekat je preuzet od JUWI, vodeće međunarodne firme za razvoj izvora obnovljive energije iz Nemačke.\nKada bude završen, PV projekat će biti projekat RES inicijative najvećih razmera u Grčkoj i jedan od najvećih PV projekata u Evropi sa ukupnim planiranim kapacitetima instaliranja od 204 MW. Investicija se procenjuje na ukupno 130 miliona evra, sa više od 35% materijala, opreme i zaposlenih iz Grčke. U toku faze izgradnje projekta očekuje da će se na lokalnom nivou otvoriti mogućnosti za 350 radnih mesta. Projekat se sastoji od izgradnje Sistema 18 PV koji se protežu na površini od 4.400 jutara. Početak radova je planiran za oktobar u trajanju od 16 meseci, da bi u potpunosti operativan do prvog kvartala 2022. godine.\nGodišnja proizvodnja električne energije se procenjuje na 350 Gwh. To je dovoljno za snabdevanje preko 75.000 domaćinstava čistom energijom bez emisije i postizanje koristi od 320,000 tona emisije ugljendioksida godišnje. Sve to je ekvivalentno 1.1 milionu jutara šume. Projektom se najavljuje realizacija srednjoročnog strateškog cilja rukovodstva Hellenic Petroleum grupe. On predviđa 600 MW instaliranog RES kapaciteta do 2025. godine i 50% poboljšanja ekološkog otiska grupe do 2030. godine.\nPočetkom oktobram, Hellenic Petroleum Finance PLC, zavisno preduzeće u potpunom vlasništvu Hellenic Petroleum SA, uspešno je emitovalo menice u iznosu glavnice od €99.9m, sa prinosom od 2.42%. One predstavljaju posebnu seriju sa postojećim menicama HPF koje dospevaju u oktobru 2024. godine i koje su ponuđene kroz privatni plasman. Izdavanje novih menica je upisano od strane izabranih institucionalnih investitora kod Evropske banke za obnovu i razvoj koja učestvuje u emisiji sa 75%.\nOva transakcija pomaže poboljšanje i diversifikaciju različitih transakcija finansiranja Grupe. Na taj način, Grupa uspostavlja svoje stalno prisustvo na međunarodnim tržištima kapitala, sa učešćem najvećih finansijskih institucija. Istovremeno, postiže se dalje umanjenje troškova finansiranja. Kapital koji se podigne koristiće se isključivo za realizaciju ovog velikog RES Projekta u Kozani.\nAndreas Shiamishis, generalni direktor Hellenic Petroleum, povodom toga izjavio je: “Sa zadovoljstvom najavljujemo završetak preuzimanja PV RES projekta u Kozani i istovremeno, obezbeđenje njegovog finansiranja. Ovo još jednom potvrđuje našu posvećenost ubrzanju realizacije naše strategije tranzicije čiste energije i diversifikacije portfolija. Istovremeno smo dali značajan doprinos kako lokalnoj tako i državnoj privredi. Štaviše, uspešna obnova naše obveznice ’24 po izuzetno povoljnim uslovima u ovom promenljivom okruženju, kao i učešće EBRD-a predstavljaju glas poverenja u strategiju Grupe za diversifikovani model i unapređenje ekološkog otiska.”\nTagoviEKO HellenicHellenic PetroleumObnovljivi izvori energijePRPR Saopštenje


PKS: Evropska komisija prepoznala ekonomski napredak Srbije - Ekonomija - Dnevni list Danas\nPočetna » Vesti » Ekonomija » PKS: Evropska komisija prepoznala ekonomski napredak Srbije\nIzveštaj Evropske komisije za 2021. godinu potvrđuje da Srbija konstantno beleži rast pri rangiranju uslova poslovanja kod međunarodnih institucija, izjavio je danas savetnik predsednika Privredne komore Srbije (PKS) Milun Trivunac.\nTrivunac je na predstavljanju izveštaja Evropske komisije o Srbiji predstavnicima privrede i poslovnih udruženja u Privrednoj komori Srbije rekao da je to „rezultat lakšeg izdavanja građevinskih dozvola, registracije imovine, jednostavnijeg plaćanja poreza i zaštite manjinskih akcionara u kompanijama“, saopšteno je iz PKS.\n„Izgradnja snažne privrede sposobne da se nosi sa konkurencijom na jedinstvenom i velikom tržištu Evropske unije značajna je dimenzija u procesu evropskih integracija. Očekuje nas dalji rad na lakšem pristupu finansiranja za mala i srednja preduzeća, ulaganje u obnovljive izvore energije i energetsku efikasnost, prilagođavanje obrazovanja i obuka sa potrebama tržišta rada, na čemu PКS aktivno radi kao predlagač i učesnik u dualnom obrazovanju“, rekao je Trivunac.\nPrema njegovim rečima, ekonomsko-investicioni plan EU za zapadni Balkan, vredan devet milijardi evra, značajno će pospešiti dugoročan privredni oporavak regiona u svim sektorima privrede.\nTrivunac je dodao da je „poseban fokus poslovne zajednice na Кlasteru 2, koji je ključan za pripremu Srbije za zahteve unutrašnjeg tržišta EU i od velike je važnosti za ranu integraciju i razvoj zajedničkog regionalnog tržišta“.\nUnutar Кlastera 2 otvorena su četiri poglavlja: Sloboda kretanja kapitala, Javne nabavke, Intelektualna svojina i Finansijske usluge.\nTrivunac je naveo da je „važna preporuka Evropske komisije da je Srbija spremna za otvaranje svih poglavlja u okviru Кlastera 3, koji se odnosi na inkluzivni rast i konkurentnost kao i Кlastera 4, koji se tiče Zelene agende, digitalizacije i održive povezanosti“.\nPredstavljanju izveštaja Evropske komisije privrednicima prisustvovali su i ministarka za evropske integracije Jadranka Joksimović i šef Delegacije Evropske unije u Srbiji Emanuel Žiofre.\nizvestaj evropske komisijePrivredna komora Srbije


Dodić: "Kolektivom na favorizovani Rubin" - Sportske.net\nDodić: "Kolektivom na favorizovani Rubin"\nStrateg osvajača nacionalnog Kupa Srbije Mladen Dodić rekao je, uoči susreta sa Rubinom iz Kazanja, da je najveća prednost Jagodine kolektiv kojim bi se moglo doći do povoljnog rezultata u prvom susretu sa gostima iz Rusije.\nTrener Jagodine Mladen Dodić rekao je da njegov tim u drugom kolu kvalifikacija za Ligu Evrope protiv ruskog Rubina može doći do povoljnog rezultata samo uz jaku timsku igru, odgovornu i čvrstu.\n"Svaka pobeda i nerešen rezultat protiv ovakvog protivnika je povoljan rezultat. Kroz jak kolektiv, odgovornu i čvrstu igru, uz veliku podršku sa tribina, očekujem da možemo da dođemo do povoljnog rezulatata", ocenio je Dodić na konferenciji za novinare u Jagodini.\nOn je dodao da u četvrtak očekuje evropski spektakl i da će Jagodina učiniti sve da na terenu izbori povoljan rezultat.\n"Cilj je da, kada igrate dva meča, u prvom meču ne primite gol i da tu rezultatsku neizvesnost zadržite do revanša i poslednjih minuta. Mi nećemo samo da branimo svoj, već ćemo učiniti sve da damo gol, bez obzira što Rubin ima nekoliko izuzetnih individualaca koji mogu da reše utakmicu", naveo je Dodić.\nTrener je kazao da dolazak "evropskog velikana" govori o tome da je Jagodina u poslednjoj deceniji napravila veliki uspeh.\n"Podatak da se ovde igra u večernjem terminu govori o infrastrukturnom ulaganju u klub, igrače, stručni štab i to se kroz rezultate vratilo. Ovom utakmicom Jagodina je pokazala da je zasluženo u vrhu srpskog fudbala i da je ovom utakmicom prešla te granice", kazao je Dodić.\nOn je dodao da ova utakmica predstavlja još veću odgovornost za ovu generaciju fudbalera Jagodine da naprave korak dalje.\nDodić je ocenio da im žreb nije bio naklonjen i da su dobili protivnika koji je favorit ne samo protiv Jagodine već favorit za osvajanje Lige Evrope.\n"To je još jedan motiv više. Igrači su u ranijem periodu pokazali da su odlični takmičari, vredna, radna grupa koja diše jednim plućima i taj kolektiv je najjača snaga ove ekipe. Pokazali su da znaju da igraju jake utakmice i na tom podatku gradimo svoj optimizam. Ovo nije ekipa koja ima neke velike zvezde već svaki igrač sav svoj potencijal stavlja u službu kolektiva", rekao je Dodić.\nOn je istakao da je Rubin favorit jer je to dokazao u prethodnom periodu, pobedama protiv Barselone, Čelsija, Intera, Atletika...\n"Većina u Srbiji nas je već prežalila, ali ima dosta onih koji veruju u nas, koji šire optimizam. Mislim da optimizam grade na osnovu rezultata iz prethodnih sezona, na osnovu igara koje je Jagodina pružila u pripremnom periodu", kazao je Dodić.\nDodić je podsetio da od prošlogodišnje ekipe nedostaju kapiten i prvi strelac Miloš Stojanović, štoper Aleksandar Živanović i golman Igor Bondžulić.\n"Na tim pozicijama biće novajlija. Na golu Anđelko Đuričić, povratnik u ekipu kapiten Vule Tomić, koji će igrati poziciju koju je posle njegovog odlaska igrao Živanović. Umesto Stojanovića igraće Sead Hadžibulić", kazao je Dodić.\nTrener Jagodine je rekao da ovaj meč ne može da bude kao i svaki drugi, ali da pokušava da sačuva mir u ekipi.\n"Ako budemo izašli sa previše poštovanja i grča, onda nećemo moći da pružimo svoj maksimum", dodao je Dodić.\nKapiten Jagodine Vukašin Tomić je rekao da je Rubin iskusnija ekipa kada su u pitanju ovakve utakmice.\n"Ako pružimo igru kakvu znamo i kakva se očekuje od nas, možemo da očekujemo povoljan rezultat. U ovakvim utakmicama bitno je ne primiti gol. Ja bih voleo da pobedimo makar i primili gol", kazao je Tomić.\nUtakmica 2. kola kvalifikacija za Ligu Evrope između Jagodine i Rubina iz Kazanja igraće se u četvrtak od 20.00 na "Gradskom stadionu" u Jagodini.\nDanas je počela prodaja karata. U utorak i sredu karte se mogu kupiti na blagajni stadiona od 11.00 do 21.00, a na dan utakmice od 11.00 do početka meča.\nCena ulaznice za zapad je 500 dinara, za istok 400 i za sever 300 dinara.


..:: YunetHosting ::.. Sava centar\nZgrada Sava Centra je od aerodroma udaljena samo 13km i ima zaseban tehnički ulaz, pogodan za unos opreme korisnika. U sklopu tehičkog obezbeđenja neophodnog za neprekidan rad svih uređaja na mreži smeštenih u našem Data centru, koristi se kombinacija UPS uređaja (APC Symmetra) kao izvora neprekidnog napajanja kod kraćih prekida i nepravilnosti u napajanju električnom energijom iz gradske naponske mreže, i agregata koji se automatski uključuje u slučaju dužih prekida u snabdevanju električnom energijom.\nKlimatizacija i bezbednost\nData centar je klimatizovan u skladu sa najvišim standardima uz najsavremeniju opremu, čime su obezbeđeni optimalni uslovi temperature i vlažnosti bez obzira na spoljne uticaje.\nProstorije u kojima su smešteni serveri imaju protivpožarni alarm (detektore dima i vatre) i kombinovanu fizičko-tehničku zaštitu (prisustvo ovlašćene osobe, ID kartice za zaposlene, fizičko obezbeđenje, kamere), pa se nadzor vrši 24h dnevno, 365 dana godišnje.\nRedundantnost mreže u Sava Centru je obezbeđena optičkim sistemom prenosa u metropoliten mreži EUneta u svim pristupnim tačkama, kao i nezavisnim backup linkom.\nPreko 8 nacionalnih čvorista koja su međusobno povezana putem namenske mreže iznajmljenih linija od Telekom Srbija, obezbeđena je redundantnost infrastrukture u svim segmentima (glavni linkovi, napajanje električnom energijom, bazična infrastrukturna oprema) jedinstvena je u regionu i u svakom trenutku garantuje neometano funkcionisanje Data centra i svih servisa.\nYUnet mreža je dizajnirana da šalje IP saobraćaj do i od krajnjih korisnika na najbrži mogući način, što je dodatno pojačano direktnom razmenom saobraćaja sa svim značajnijim internet servis provajderima u zemlji. Ovo našim korisnicima pruža mogućnost da osete prednosti direktnog privatnog peeringa sa drugim ISP mrežama, uz kvalitetne pristupne linkove i sigurnost koju pruža redundantni upstream link.


Sve spremno za prenos brojeva fiksne telefonije - Biznis i Finansije\nHome\tVestiEkonomija\tSve spremno za prenos brojeva fiksne telefonije\nby bifadmin 26. marta 2014.\nU Srbiji će od 1. aprila biti moguća promena operatera fiksne telefonije, čime se u potpunosti liberalizuje domaće tržište telekomunikacija, istakli su predstavnici Ministarstva trgovine i telekomunikacija na BIZLife okruglom stolu Perspektive IT i telekomunikacija u Srbiji.\nStefan Lazarević, državni sekretar u Ministarstvu trgovine i telekomunikacija, rekao je tim povodom da se novi Zakon o elektronskim komunikacijama može očekivati 2016. godine i da će u potpunosti biti usaglašen sa regulatornim okvirom EU, kao i da će se do kraja definisati manjakavosti koje sada eventualno postoje. Lazarević je takođe naglasio da ovo predstavlja jedan od najzdravijih sektora, a da problemi koji se eventualno javljaju dolaze iz drugih sektora i zakona.\nDirektorka Operacija u Orion telekomu, koja nije potpisala Protokol o implementaciji Pravilnika o prenosivosti broja, Ivana Bojović, kazala je da je ta kompanija tehnički i komercijalno spremna za uslugu prenosa broja u fiksnoj telefoniji, ali da nisu spremni da stave potpis na nešto što može da bude bolje i navela nekoliko problema koji se mogu pojaviti.\nPrema njenim rečima, prvi problem odnosi se na ukidanje ADSL ukoliko korisnik želi da prenese broj iz jedne mreže u drugu, a takvih korisnika je oko 700.000. To, kako je objasnila, znači da će oni koji žele da iskoriste pravo da prenesu broj izgubiti mogućnost da koriste ADSL, što nije “prava liberalizacija tržišta”.\nBojović je navela da se problem može rešiti tako što bi ADSL bio samostalna usluga, što se, prema njenim rečima, može regulisati za jedan dan.\nDirektorka Operacija u Orion telekomu istakla je i da dodatni problem predstavlja to što određene numercije Telekoma Srbija ne podržavaju portabilnost brojeva.\n“Bili bismo srećni kada bi neki od operatora ušao u mesto gde postoji analogni sistem i investirao u pristupnu mrežu i komutacione sisteme i tako učestvovao u ravnomernom razvoju države”, naglasio je Terzić.\nPo preliminarnim procenama Ratela, u Srbiji u 2013. godini bilo je oko tri milona priključaka fiksne telefonije.\nSedam miliona žrtava zagađenog vazduha\nEtnomatematika i kulturno nasleđe: Tradicija nije obožavanje pepela nego prenošenje vatre


Kovač: Lider Turske sin nekadašnjeg reprezentativca Jugoslavije - BIGportal.ba\nKovač: Lider Turske sin nekadašnjeg reprezentativca Jugoslavije\n10 Septembra, 2021 10 Septembra, 2021 0112\nOdbojkaši Srbije u nedelju od 20:30 sati u Gdanjsku igraju meč osmine finala protiv Turske.\nAktuelni prvaci Evrope su u grupi A zauzeli drugo mesto, dok je Turska bila treća u grupi C.\n“Turska je mlada i interesantna reprezentacija, lider je Adis Lagumdžija, sin nekadašnjeg reprezentativca Jugoslavije Ekrema. Igraju dobru odbojku, u prvom kolu su dobili Rusiju, ali naš cilj se zna”, rekao je selektor odbojkaša Srbije Slobodan Kovač.\n“Očekuje nas težak posao, ali sa druge strane mi imamo kvalitet i vreme je da pokažemo naše najbolje izdanje. Mi smo došli da uzmemo medalju i idemo korak po korak”, dodajeselektor Kovač za sajt Odbojkaškog saveza.\nNa meč protiv Turske osvrnuo se i jedan od najboljih igrača Srbije Uroš Kovačević.\n“Mi ne poznajemo selekciju Turske, znamo samo jednog njihovog igrača. Sigurno je da su dobar tim, čim su pobedili Ruse. Ipak, mi smo kvalitetniji tim i nadam se da ćemo opravdati ulogu favorita”, rekao je Kovačević koji prethodnih dana imao problema sa povredom butnog mišića, ali se oporavlja i boiće spreman za osminu finala.\n„Dobro je da čekamo ćerku, znam da neće voziti u Moto GP“\nRusija pozvala američkog ambasadora: Imamo neoborive dokaze


Užice teži da smanji broj neplivača - Užicka Republika Press\nUžice teži da smanji broj neplivača\nOd periodu od 1. do 14. avgusta na Gradskom bazenu u organizaciji grada Užica, JP „Veliki park“ i Sportskog saveza Užica biće održana besplatna škola plivanja za neplivače. Sa decom i odraslim neplivačima radiće licencirani treneri Plivačkog kluba „Sloboda“ i Plivačkog kluba „Ajkule sa Đetinje“.\nIdeja organizatora je da se na ovaj način smanji broj neplivača u Užicu, kao i da se omogući deci i odraslima koji nisu u mogućnosti da idu na more, jezera li bazene, da na Gradskom bazenu besplatno nauče da plivaju.\nPrijavljivanje kandidata je u Sportskom savezu Užice, Veliki park bb ili na Gradskom bazenu, kao i na telefon 031/3517-904.\nInače, nedavno su objavljeni rezultati istraživanja koje je sprovelo Udruženje Pobuna Srbija. Na osnovu njihovih pokazatelja, čak 63 odsto mladih do 30 godina u Srbiji ne ume da pliva. Istraživanje koje je rađeno od 24. juna do 2. jula u 10 gradova Srbije na osnovu anketiranih 2.400 osoba, do 30 godina starosti od kojih je 5 spasilaca, pokazalo je da su mladi u većini slučajeva neplivači.


► Ješić: Vlast je od Kriznog štaba napravila cirkus Monti Pajtona\n"Apslutno je jasno šta Srpska napredna stranka na čelu sa Aleksandarom Vučićem radi za Kriznim štabom. Od profesionalnog operativnog tela kome moramo svi da verujemo u ovakvoj krizi napravili su Leteći cirkus Monti Pajtona", rekao je Ješić za list Danas.\nOn je kao zamerke u radu Kriznog štaba naveo "pošalice, glupe dosetke, omalovažavanje sveta oko nas i mere koje preduzimaju u cilju borbe protiv pandemije, pa do melodramatičnih nastupa sa izjavama kako nećemo biti dovoljno prostora za nova groblja i lažnih podataka".\n"Političkom odlukom su suspendovali sve mere preventive samo sa jednim ciljem, održavanje izbora. Nakon naprasno ukinutih mera, forsiranjem 'normalnosti' i održavanjem izbora gde je preko 20 časova 450.000 ljudi sedelo bez ikakvih, ili slabih mera zaštite u istim prostorijama, stvar je potpuno eskalirala. To je verujem svakom jasno", rekao je Ješić.\nKako je objasnio, pratio je pažljivo podatke o broju zaraženih na teritoriji Vojovidine i bez ozbira na katastrofalno mali broj testiranih situacija je bila "koliko toliko pod konotrolom", dok mere nisu ukinute.\n"Nakon političke odluke o ukidanju svih mera, hteli ne heli svi smo se morali vratiti svojim obavezama i u tom periodu kada apsolutno više niko, ili gotovo niko nije poštovao bilo kakve mere preventive i ja sam dobio virus. Pošto je pandemija eskalirala više nikoga nije bilo briga ko su vam bili kontakti, te stvarno ne znam gde sam pokupio virus",naveo je Ješić.


UKIDANJE novih lokacija za KIOSKE u Nišu - Nova generacija - Peticije.online\nPotpisi 1 653\nDva su osnovna razloga za ovu peticiju!\n1. Monopolizacija tržišta (izbacivanje lokalnih vlasnika kioska)\n2. Urbanističko uništavanje centra grada i parkova\nUKIDANJE SVIH NOVIH LOKACIJA KOJE SU DATE NAKON 2018 GODINE\nRavnopravni i transparentni uslovi prilikom apliciranja za već postojaće lokacije koje su i do sada držali lokalni vlasnici.\nPotrebno je 10.000 potpisa!\nU mnogim gradovima u evropi i svetu trafike i kiosci gotovo da ne postoje kao koncept, ali su u srbiji bili tradicija, i donekle opstali, ali se pod ovim izgovorom mnogi lokalni vlasnici kioska ostali su BEZ svojih lokacija, a tim poslom su zapošljavali sebe i zarađivali za svoju porodicu.\nPar meseci nakon što je ukinuto 50 loakcija lokalnim vlasnicima, dodatno je 120 novih lokacija koje su date jednoj firmi iz Beograda. Centar Niša i parkovi su već preplavljeni crnim kioscima sa crvenim obeležijem, i ovo nije kraj, broj lokacija će se duplirati i Niš će postati VAŠAR.\nDa bi ovo sprečili pravimo ovu inicijativu i nakon što skupimo 10.000 potpisa, zahtevaćemo ukidanje svih novih lokacija koje su preko noći uvedene i na netransparentan način date samo jednoj firmi.\nSve ovo je politika, i neophodno je da budemo složni i da sačuvamo grad od urbanističkog skrnavljenja i daljeg otimanja lokacija lokalnim trafikama.\nPeticija će trajati do 31.01.2022!\nĐorđe Stanković Kontaktirajte autora peticije\nPotpisujući ovlašćujem Đorđe Stanković da preda informacije koje pružam na ovom obrascu onima koji imaju ovlašćenja po ovom pitanju.\nDodajte peticiju "UKIDANJE novih lokacija za KIOSKE u Nišu - Nova generacija" ovom spisku


“Stažisti imaju priliku da se informišu o radu Narodne skupštine Srpske. Veoma je korisno što su za šest mjeseci, koliko traje program stažiranja, imali priliku da vide kako se donose zakoni i kako funkcioniše parlament”, rekao je novinarima Radojičić, nakon što je uručio sertifikate 13. klasi stažista u parlamentu Srpske.\nOn je naglasio da je u ovoj klasi bilo 15 stažista i da je već raspisan konkurs za narednu klasu.\nDiplomirani ekonomista Jovana Veriš istakla je da je veoma značajno što je prošla program stažiranja i da će joj to pomoći u daljem radu i usavršavanju.\n“Veoma mi je važna praksa, a tokom programa stažiranja imala sam priliku da naučim kako funkcioniše najviša zakonodavna institucija u Republici Srpskoj”, rekla je Verišova. Srna\nTagovi: igor radojičićnsrsstaziranjestudenti


Ministarstvo CG: Pomorcima nisu ukinute američke vize\nTanjug 10. septembra 2019. 11:03\nPODGORICA – Ministarstvo saobraćaja i pomorstva Crne Gore odbacilo je kao nekorektne i tendenciozne tvrdnje NVO Unije pomoraca da, nakon sastanka resornog ministra i američke ambasadorke, i dalje nije jasno da li je definitivno i sigurno otklonjena opasnost od zabrane ulaska crnogorskim pomorcima u SAD.\nRTCG podseća da su, nakon nekoliko slučajeva povezivanja crnogorskih pomoraca s krijumčarenjem droge, počele da kruže nezvanične informacije da će pomorcima te zemlje biti zabranjen ulazak u SAD.\nPotom je održan sastanak ministra saobraćaja i pomorstva Osmana Nurkovića i ambasadorke SAD u Crnoj Gori Džudi Rajzing Rajnke na kojem je, kako su naveli predstavnici ministarstva, ukazano na sveukupni značaj nesmetanog zapošljavanja i plovidbe crnogorskih pomoraca.\nIz ministarstva poručuju da bez obzira na opaske Unije pomoraca, taj resor jasno zna šta mu je obaveza i adekvatno reaguje kad god je ugrožen interes pomoraca koji svoj posao rade na pošten i profesionalan način.\n„Smatramo ove tvrdnje nekorektnim, jer je Ministarstvo svojom brzom reakcijom na nepotvrđene najave da crnogorski pomorcima može biti zabranjena plovidba u vodama SAD, napravilo konkretne korake i iz prve ruke dobilo informaciju o nepromenjenom viznom režimu sa SAD”, rečeno je podgoričkoj Pobjedi u Ministarstvu pomorstva.\nMinistarstvo napominje da je reagovalo na pozive određenog broja pomoraca, a ne na inicijativu Unije pomoraca i napominje da ne treba 7.000 crnogorskih pomoraca poistovećivati s nevladinom organizacijom koja ima nekoliko stotina članova.\nS druge strane, kako navodi, Unija pomoraca je 26. avgusta saopštila da „čim budu znali koja je konačna odluka, znaće i šta će preduzeti, ali svakako očekuju i podršku države“.\nIz Unije pomoraca su prošle sedmice saopštili da se Nurković sa ambasadorkom SAD susreo četiri dana ranije nego što je objavljeno saopštenje.\n„Neka pomorci sami donesu zaključak da li je postupak ministarstva bio konkretniji, efikasniji i delotvorniji od priče NVO Unija pomoraca koja čeka da se nešto desi, pa da onda reaguje, a uz to im je i bitniji podatak kada je Ministarstvo objavilo informaciju u vezi sa sastankom, od samog postupka reagovanja i konkretnih stavova do kojih smo došli“, navode u Ministarstvu.\nPredstavnici ministarstva navode da taj Vladin resor ima svoje administrativne procedure koje iziskuju određeni vremenski period do objavljivanja događaja.\n„Smatramo da pomorcima taj vremenski period od događaja do objavljivanja ništa ne znači naspram same činjenice da je nešto preduzeto i da to ima svoje rezultate. Obavještenje je objavljeno u neđelju uveče 1. septembra, što znači da je ministarstvo zbog značaja informacije na njoj radilo i za vrijeme vikenda i da su pomorci obaviješteni čim su se za to stekli uslovi, odnosno čim je završena administrativna procedura”, poručuju predstavnici ministarstva.


Radnici će sami krpiti rupe u stažu\nDržava više neće moći da povezuje staž radnicima za koje poslodavac nije godinama uplaćivao doprinose za penziono osiguranje, a čije su firme u međuvremenu bankrotirale ili su u stečaju, jer po poslednjim propisima o poreskom postupku i poreskoj administraciji dugovi za PIO posle 10 godina zastarevaju. Loše za radnike, dobro za nesavesne poslodavce i državu koja je sa sebe skinula ovu obavezu,...\nDržava povezuje radni staž\nVlada je juče usvojila zaključak kojim je uprošćena i ubrzana procedura za povezivanje staža, saopšteno je juče iz Ministarstva finansija. Odluka se odnosi na preduzeća koja su većinski u vlasništvu države, na kompanije koje se pripremaju za privatizaciju ili su u postupku prodaje. Vremenski okvir proteže se od 1. januara 2004. do 31. decembra 2009. godine. Iz nadležnog ministarstva...\nUputstvo za povezivanje staža\nUprava za trezor Ministarstva finansija objavila je na svom sajtu Uputstvo o proceduri za povezivanje staža. Svi zainteresovani na jednom mestu mogu da se upoznaju sa procedurom i načinom regulisanja neuplaćenih doprinosa za penzijsko i invalidsko osiguranje, ali i da pronađu i štampaju dokumenta potrebna za podnošenje zahteva. Povezivanje staža je moguće na osnovu zaključka vlade usvojenog...\nDržava kriva za nepovezan staž\nDržava je najodgovornija što radnici imaju nepovezan radni staž jer nije redovno kontrolisala da li poslodavci izmiruju svoje obaveze. Zbog tog propusta sada se iz budžeta izdvajaju sredstva za povezivanje radnog staža, jer radnici ne treba da snose posledice lošeg rada državnih službi, rekao je Rasim Ljajić, ministar rada i socijalne politike na skupu u Institutu ekonomskih nauka „Kraj...\n14.02.2008 u 22:00\nKoliko vredi ratnički staž\nKragujevac – Učesnici rata sa juga Srbije izgurali su svoje. Posle višemesečnih protesta, država im je platila za boravak na ratištima bivše Jugoslavije i Kosmetu, mada su ministarstva odbrane i pravde ta davanja definisala kao socijalnu pomoć. To isto sada traže i Kragujevčani. Ovde je, naime, pre tri dana počeo popis ratnih veterana i ratnih vojnih invalida iz ratova od 1991. do 1999....


Palmer sa Brnabić: SAD podržavaju dijalog pod okriljem EU - European Western Balkans\nSpecijalni izaslanik Metju Palmer i premijerka Srbije Ana Brnabić; Foto: Vlada Srbije\nBEOGRAD – Specijalni izaslanik Stejt departmenta za Zapadni Balkan Metju Palmer izjavio je na današnjem sastanku sa premijerkom Anom Brnabić da SAD snažno podržavaju dijalog sa Prištinom i pohvalio je okrenutost Beograda i predsednika Aleksandra Vučića tim razgovorima, saopšteno je iz Vlade, prenosi FoNet.\nOn je rekao da će fokus aktivnosti SAD u Srbiji biti na investicijama u infrastrukturi, i ulaganja u obnovljive izvore energije, a ukazao je i na “potrebu da se osigura da medijsko okruženje omogući da se čuju različita mišljenja”, navedeno je u saopštenju Vlade.\nBrnabić je prenela da je dijalog sa Prištinom u fokusu Vlade, ali da je neophodno da se stvari koje su ranije dogovorene, pre svega Zajednica srpskih opština, sprovodu u delo.\n“Beograd je ispunio sve svoje obaveze i očekujemo da vidimo i to sa druge strane, kako bi dijalog imao smisla. Jedna od njih je i pitanje pronalaženja i identifikacije nestalih i u potpunosti smo posvećeni potpunom rešavanju tog pitanja”, objasnila je ona.\nBrnabić i Palmer su razgovarali i o sveukupnoj regionalnoj situaciji i saglasili se da su mir i stabilnost na Zapadnom Balkanu od suštinske važnosti za politički i ekonomski napredak celog regiona.\nPredsednik Srbije Aleksandar Vučić sastaće se danas sa specijalnim predstavnikom Evropske unije za dijalog Srbije i Kosova i druga regionalna pitanja Zapadnog Balkana Miroslavom Lajčakom i izaslanikom SAD Metjuom Palmerom.\nDijalog Beograda i PrištinaMetju PalmerSADSrbija


Stojanović i Pejić: Vučićevo izborno testiranje - NOVA portal\nStojanović i Pejić: Vučićevo izborno testiranje\nPolitika Autor:Nova 12. Okt. 202021:40 > 23:04\nBoban Stojanović i Vladimir Pejić Foto:Nova S\nU trenutku dok Srbija, tri i po meseca posle izbora, ima samo mandatara, predsednik Srbije Aleksandar Vučić najavljuje nove za 2022. godinu, što prema mišljenju analitičara može da znači da mu nikako ne odgovara parlament bez opozicije, ali i da na ovaj način samo zastrašuje i disciplinuje stranačke kolege i koalicione partnere.\nPolitički analitičar Boban Stojanović o ovom problemu govorio je u emisiji “Među nama” na televiziji Nova S.\nNa pitanje zašto Vučić najavljuje nove izbore u trenutku kada se čini da ima sve, Stojanović kaže:\n“Ne bih rekao da ima baš sve, super je kad vi pobedite sa 60 odsto, ali nije super ako ste pobedili u nečemu u čemu ste sami učestvovali. Ne baš stoprocentno sami, ali su to bili izbori sa unapred poznatim pobednikom na kojima najveći deo opozicije nije ni učestvovao”, kaže Stojanović i dodaje da sad parlament bez opozicije ne izgleda normalno, a nekad jeste.\n“Sad mu prvi put rezultati ne odgovaraju i želi nove uzbore, u kojima će imati opoziciju, ali i da pobedi i na parlamentarnim i na predsedničkim i na beogradskim izborima”, dodaje Stojanović.\nDirektor agencije Faktor plus Vladimir Pejić, više je sklon ideji da 2022. neće biti parlamentarnih izbora, već da će Vučić biti fokusiran na predsedničke i beogradske izbore.\n“Mislim da ni sam Vučić ne zna da li će biti tih izbora. Njegovu vladavinu karakteriše ponašanje gde su uvek u opticaju izbori ili rekonstrukcija vlade. To za cilj ima umaranje opozicije, ali i da svoje u partiji ili vladajućoj koaliciji drži pod tenzijom i da ih disciplinuje”, navodi Pejić.\nO čemu su još govorili gosti emisije “Među nama”, pogledajte u video snimku:\nBoban Stojanovićizbori 2022.Među namaVladimir Pejić\nIzabrali smo: Oni su naši predsednički kandidati\n"Ko je napravio Belivukovu grupu, a nisu ni Đilas ni Šolak"\n27. Feb. 2021 40


Ministarka privrede Anđelka Atanasković sastala se danas sa ambasadorom Mađarske u Republici Srbiji dr Atilom Pinterom, kako bi razgovarali o ekonomskim odnosima dveju zemalja i planovima za unapređenje saradnje.\nPrema rečima ministarke, robna razmena između Srbije i Mađarske beleži kontinuirani rast kao i mađarske investicije u srpsku privredu.\nMinistarka je istakla da je Mađarska važan trgovinski partner Srbiji, koji se nalazi na trećem mestu među partnerima iz Evropske unije, odmah iza Nemačke i Austrije.\n„Izuzetna ekonomska saradnja se ogleda i u ukupnoj spoljnotrgovinskoj razmeni koja je do novembra 2020. godine iznosila 1,7 milijardi evra“, podvukla je ona.\nAmbasador Pinter zahvalio je ministarki Atanasković na prijemu i istakao zadovoljstvo zbog rezultata koje mađarske kompanije ostvaruju u našoj zemlji.\nOn je rekao da je mađarska Vlada izdvojila 25 miliona evra kao podršku za devet mađarskih kompanija za investiranje u projekte na čitavoj teritoriji Republike Srbije, dok bi ukupna vrednost investicija bila oko 75 miliona evra.\nOvom prilikom bilo je reči i o jedanaestom zasedanju Zajedničke komisije za ekonomsku saradnju, čiji je kopredsednik sa srpske strane ministarka Atanasković, a sa mađarske ministar spoljnih poslova i trgovine Peter Sijarto, koje je planirano da se održi u Beogradu u prvoj polovini godine.\nTags: ambasador Mađarske, Anđelka Atanasković, dr Atila Pinter, Ministarstvo privrede, saradnja Srbije i Mađarske


Potpredsednik Ivan Đoković na Međunarodnom sajmu za investicije i trgovinu (CIFIT 2019) u Sjamenu (NR Kina) – Покрајински секретаријат за привреду и туризам\nNovi Sad, 11. septembar 2019. – Potpredsednik Pokrajinske vlade i pokrajinski sekretar za privredu i turizam, Ivan Đoković, član je delegacije Vlade Republike Srbije, koju predvodi potpredsednik i ministar za trgovinu, turizam i telekomunikacije, Rasim Ljajić, koja boravi u NR Kini, u poseti Međunarodnom sajmu za investicije i trgovinu (CIFIT 2019) u kineskom gradu Sjamenu, na kom je Republika Srbija počasni gost. Cilj sajma je da se ohrabre kineske kompanije da intenzivnije investiraju u Srbiju osnažujući postojeće privredne i kulturološke veze dveju zemalja, uspostavljene pre više decenija.\nSusret delegacije Republike Srbije sa zvaničnicima Pokrajine Fuđan, na čelu sa sekretarom Pokrajinskog komiteta Komunističke partije Kine Pokrajine Fuđan Ju Vejgjuom\nViše od dvadeset privrednih kompanija iz Republike Srbije ima priliku da predstavi svoje poslovne procese, proizvode i usluge, a očekuje se i da će, uz mnogobrojne poslovne susrete na ovogodišnjem CIFIT-u naši privrednici sklopiti nova partnerstva, kako sa kompanijama iz NR Kine, tako i sa drugim, svetskim kompanijama u okviru srodnih oblasti poslovanja.\nSusret delegacije Republike Srbije sa zvaničnicima Pokrajine Šanksi, na čelu sa guvernerom Ju Jangšengom\nPrema rečima domaćina, Republika Srbija je veoma važna karika u okviru Inicijative „Jedan pojas, jedan put”, stoga je sve veći broj kineskih kompanija i privrednika zaintereseovano da investira u Srbiji.\nPored Investicionog kongresa ,,Pojas i put”, na konferencijama koje su deo zvanične posete delegacije Republike Srbije, učešće su uzeli ministar Ljajić, potom ministar rudarstva i energetike Aleksandar Antić, ministar zaštite životne sredine Goran Trivan, te predstavnici Privredne komore Srbije i Razvojne agencije Srbije.\nPotpredsednik Pokrajinske vlade, Ivan Đoković, istakao je da se putem ove manifestacije u provinciji Fuđianu, fokus ove godine usmerava ka direktnim stranim investicijama i globalizaciji, kao svetskom trendu.\n,,Poseta delegacije Republike Srbije gradu Sjamenu na Sajmu, u provinciji Fuđian, je uspešna, a moglo bi se reći i istorijska, što potvrđuje zainteresovanost brojnih kineskih institucija, pokrajine i, pre svega, kineske privrede za daljim razvojem privrede, daljim investicijama. Svedoci smo da kultura, turizam i prijateljstvo prevazilaze sve barijere. Slobodna tržišta, dobra sirovinska osnova i dobri politički i kulturološki odnosi su ključ uspeha koji će Srbiju dovesti na pravu putanju razvoja“, rekao je Đoković, dodavši da je za AP Vojvodinu veoma značajno da je, pored zaključenih sporazuma sa kineskim pokrajinama, činjenica da je u fokusu daljeg razvoja investicija od strane kineske privrede, te da je nekoliko pokrajina izrazilo spremnost da zaključe strateške sporazume sa Vojvodinom.\nPotpredsednik Đoković sa izvrnim zamenikom generalnog sekretara Kineske asocijacije za razvojne zone Lijem Juanom\nPotpredsednik Đoković sa direktorkom Odseka za strane investicije Departmana za trgovinu Pokrajine Gansu, Grad Landžou, gđom. Jang Liping\nKompanije iz Republike Srbije, koje učestvuju na ovogodišnjem sajmu u Sjamenu, pretežno posluju u oblasti industrije, poljoprivrede, građevinarstva, ali i vinarstva i vinogradarstva, kao i putarske kompanije. Predstavnici privrede iz Srbije će sa predstavnicima kineskih komanija koje posluju u Srbiji, ,,CRBC“, Linglong“, te ,,Ziđin“ koja je investirala u RTB Bor i ,,HBIS“ u železaru ,,Smederevo“, govoriti o investicionim potencijalima i mogućnostima za produbljivanje saradnje između dve zemlje.\nMeđunarodni sajam investicija i trgovine u Sjamenu, koji se sada već tradicionalno održava po 22. put u istočnoj kineskoj pokrajini Fuđian, organizuju Ministarstvo trgovine NR Kine, Vlada provincije Fuđijan i grad Sjamen uz podršku kineske vlade, Svetskog udruženja sajmova i Svetske trgovinske organizacije. Jedna je od najvećih investicionih manifestacija na svetu.


Zejak na vrhu Lovćena\nPoslije tri odigrana kola I A crnogorske ERSTE lige Lovćen je najviša planina u Crnoj Gori. Cetinjani su jedini neporaženi tim i samostalno drže prvu poziciju sa 6 bodova. Jedan od najzaslužnijih za trenutni plasman ekipe iz crnogorske prijestonice je Ivan Zejak.\nCetinjani bolji od Zete\nKošarkaši Lovćena su večeras u gostima savladali Zetu i nakon 3 odigrana kola jedini su neporažen tim. U derbiju kola Cetinjani su slavili rezultatom 73-83.\nLovćen još jednom siguran na Cetinju\nKošarkaši Lovćena su na Cetinju ostvarili drugu ovogodišnju pobjedu savladavši Mornar rezultatom 78:70 (21-16;16-22;25-23;16-9).\nTripl-dabl Vrbice za laganu pobjedu Lovćena\nKošarkaši Lovćena su u posljednjem meču prvog kola ERSTE lige lako savladali bjelopoljski Centar rezultatom 88:59 (20-16;22-10;25-10;21-23)\nLovćen - Centar\nPosljednja utakmica prvog kola ERSTE lige biće odigrana u 18 časova na Cetinju između Lovćena i Centra iz Bijelog Polja.\nMladi centar pojačao Lovćen\nKošarkaški klub Lovćen doveo je na pozajmicu iz Budućnosti 20-godišnjeg centra Danila Nikolića (205-93).\nKK Lovćen: Afirmisati talente koji su budućnost crnogorske košarke\nKošarkaški klub Lovćen počeo je pripreme za narednu sezonu 16. septembra, a danas i sjutra će u Podgorici, u Sportskom centru Morača, učestvovati na memorijalnom turniru u čast svog bivšeg igrača Ljuba Jovanovića.


Sajam volontera i organizatora volontiranja “Širimo osmeh” – Connecting\nSajam organizatora volontiranja i volontera održaće se na Međunarodni dan volontiranja, u petak 5.decembra od 12h do 15h u Dvorani Apolo. Glavna ideja ovog Sajma jeste da pruži mogućnost volonterskim organizacijama da se predstave volonterima, kao i da prezentuju svoj rad i volonterske programe koje nude. Isto tako, Sajam je osmišljen tako da informiše volontere o organizacijama u kojima mogu da se angažuju i da ih podstakne da se aktiviraju u nekoj od njih.\nPriliku da učestvuju na Sajmu i predstave svoje programe mladim volonterima imaće 22 udruženja, među kojima su: As Centar, Mladi istraživači Srbije, Prepoznaj u sebi, Kompas i drugi. Kao i prošle godine, svaka organizacija imaće svoj štand na kome će izložiti svoj promo materijal i ponuditi preko 200 novih prilika za volontiranje. Veliki broj udruženja, koji će se predstaviti u petak, pruža priliku budućim volonterima da se informišu o programima i sadržajima, koji ih okružuju, a takođe i objašnjava kako mogu da se uključe u društvenom aktivizmu i postanu pokretači pozitivnih promena u svom društvu.\nSajam „Širimo osmeh“ organizuje Regionalni Volonterski centar, čiji je glavni cilj da spaja volontere sa prilikama za volontiranje i organizatore volontiranja sa volonterima, koji su im potrebni, vrednuje i nagrađuje volonterski rad, ali i promoviše volonterizam kao poželjan oblik društvenog ponašanja. Projekat Regionalnog volonterskog centra podržan je od strane Ministarstva omladine i sporta, a radom RVC-a administrira udruženje Connecting people, uz partnerstvo sa Kancelarijom za mlade, Domom omladine Pančevo, kao i sa još 5 organizacija civilnog društva iz Pančeva.\nregionalni volonterski centar, sajam volontera, Širimo osmeh


JOHANES HAN PONOVO PRETI SRBIJI: Srbija mora da uvede sankcije Rusiji\nJOHANES HAN PONOVO PRETI SRBIJI: Srbija mora da uvede sankcije Rusiji\nEvropski komesar za susedsku politiku i proširenje EU Johanes Han apelovao je danas na Srbiju da podrži sankcije Unije prema Rusiji.\n„Kad Srbija postane članica EU moraće da se usaglasi sa našom spoljnom politikom i odlukama“, rekao je Han.\nHan inače 20. novembra dolazi u prvu posetu Beogradu.\nOn je, u razgovoru sa novinarima u Briselu, kako prenosi APA, rekao da Srbija“ima sopstvenu istoriju i odnose sa Rusijom, ali da se u određenom trenutku mora odlučiti“.\nHan je dodao da o tempu pristupanja odlučuje zemlja kandidat sama kroz svoje reforme.\n„Pri tom se radi manje o preuzimanju prava EU, već o promeni kulture i razmišljanja, kao i o dokazu da su promene održive“, naglasio je on.\nHan je ocenio da je Rusija sve više u izolaciji i da predsednik Vladimir Putin mora sam da odluči kako će nastaviti, jer sopstvenu zemlju sankcioniše i sve više izoluje. Sankcije su, prema njegovim rečima, pokazale dejstvo na ekonomski i finansijski razvoj Rusije.\nOn je istovremeno izrazio nadu da će se Rusija vratiti za pregovarački sto i u sopstvenom interesu ponovo postati punopravni član međunarodne zajednice. Evropa, kako je dodao, mora ostati čvrsta, ujedinjena i jasna.\nSituacija u Ukrajini se pogoršava iz dana u dan, rekao je Han, dodajući da nije samo reč o vojnom konfliktu na istoku, već o situaciji u celoj zemlji, pošto se konflikt odražava na celu državu.\nkoji si ti moj da jednoj suverenoj zemlji naredjujes sta ce raditi\nJohanes tornjajse tamo odaklesi i dosao na svet,oces da nam naredis da sutra ratujemo protiv Rusije da ispunjavamo vase zelje.\nu ovakav brlog nas gura vucic,bednik kao i svi drugi evro ludaci\nOvaj bolje da se malo raspita o nama Srbima. Mi smo takvi da kad nam kazu da nesto moramo, bas onda necemo nikako. Zato majstore, najbolje je da ni ne dolazis ako ne znas gde dolazis. Jedno da nas ova EU uvlakacka vlast ne uvuce u tu glupost.\na kada ćemo biti članovi EU? Nikada, naravno, Tako da ćemo tada i uvesti sankcije Rusima.


Glazgov: Klub zatvoren zbog postavljanja dvosmernih ogledala u ženskom toaletu : Nadlanu.com\nGlazgov: Klub zatvoren zbog postavljanja dvosmernih ogledala u ženskom toaletu\nObjavljeno 15. jun 2013. / 17:01:07\nJedan noćni klub u Glazgovu morao je da zatvori vrata na nedelju dana pošto su njegovi vlasnici kažnjeni zbog postavljanja dvosmernih ogledala u ženske toalete preko kojih su muški posetioci lokala špijunirali žene i tinejdžerke, piše "Gardijan".\nKlub "Šimi" je na taj način žene i tinejdžerke doveo u opasnost od "neprimerenog i predatorskog ponašanja" pijanih muškaraca kojima je bilo dozvoljeno da ih posmatraju "bez njihovog znanja i odobrenja", smatraju vlasti.\nPopularni lokal na jednom od centralnih gradskih trgova po odluci odbora za izdavanje dozvola za rad zatvoren je od petka na nedelju dana.\nJANU TODOROVIĆ MUČI NESANICA: Izbegavam da se pogledam u…\nSEKSI IZDANJE CECINE ĆERKE: Anastasija Ražnatović zapalila…\nZA VREME RIJALITIJA GA JE NEGATIVNO KOMENTARISAO: Aca Lukas…\nVlasnicima je naloženo da sporna ogledala odmah uklone, dok je uslov da ponovo dobiju dozvolu to da svi članovi osoblja prođu obuku o ravnopravnosti jer su vlasti izrazile zabrinutost za njihova etička načela.\nU klubu "Šimi", koji postoji već 23 godine, često se organizuju zabave na koje tinejdžeri dolaze zajedno sa roditeljima.


RTS :: Milunović gleda u budućnost: Da se konsolidujemo i iskoristimo šansu u Pireju\nFudbal Milunović gleda u budućnost: Da se konsolidujemo i iskoristimo šansu u Pireju\nsreda, 27. nov 2019, 12:56 -> 13:09\nOdbrambeni fudbaler Crvene zvezde Nemanja Milunović poručio je da ekipa mora da izvuče pouke iz teškog poraza od Bajerna (6:0) u Ligi šampiona i da mora se konsoliduje pred odlučujuće gostovanje Olimpijakosu kako bi nastavila put u Evropi.\nZvezda je sinoć pretrpela najveći evropski poraz kod u istoriji, a sve pred oko 45.000 gledalaca na stadionu "Rajko Mitić".\n"Ubedljivo smo poraženi. Moramo da izvučemo pouke iz ove utakmice i okrenemo se prvenstvu, ali i šansu da tražimo u Atini (Pireju). Nadam se da ćemo je iskoristiti. Bajern je pokazao klasu, daleko je iznad nivoa na kome smo mi trenutno. Moramo mnogo brže i agresivnije da igramo ako želimo nešto konkrentno u Evropi", rekao je Milunović.\nPrvak Srbije bi remijem u Atini sačuvao treće mesto i otišao u Ligu Evrope.\n"Sve staje u 90 minuta u Grčkoj. Trebalo bi dobro da analiziramo utakmicu i vidimo gde smo grešili, a grešaka ima puno. Neophodno je da se konsolidujemo i probamo da obezbedimo proleće u Evropi", istakao je visoki štoper i priznao da su glave bile pognute svima u svlačionici.\nReprezentativac Srbije osvrnuo se i na činjenicu zašto je Crvena zvezda primila pet golova u drugom poluvremenu.\n"Teško je sada vruće glave razmišljati o tome šta je razlog. Pali smo posle drugog gola. Zato je Bajern velika ekipa, posle drugog gola žele da daju još tri, četiri. Imaju veliku glad za pobedom", zaključio je on.\nCrvena zvezda protiv Olimpijakosa igra 11. decembra na "Karaiskakiju".\n(sreda, 27. nov 2019, 16:33) - anonymous [neregistrovani]\n(sreda, 27. nov 2019, 14:04) - anonymous [neregistrovani]\n(sreda, 27. nov 2019, 13:33) - Kablar [neregistrovani]\n(sreda, 27. nov 2019, 13:32) - anonymous [neregistrovani]\n(sreda, 27. nov 2019, 13:28) - Delija [neregistrovani]\nSanogo predstavljen u Zvezdi\nTerzić: Ne idem ja nigde, posao u Zvezdi nije gotov\n"Fenjeraš" preokrenuo u Bergamu


Izvor: Radio 021, 06.Avg.2020, 18:05\nVučević je reagovao zbog pisanja medija o poslovima Slobodana Milića i njegove supruge Biljane, koje već nekoliko meseci u javnost iznosi opozicioni političar Borislav Novaković.\nPolitička prepirka između Vučevića i Novakovića traje još od oktobra prošle godine, >> Pročitaj celu vest na sajtu Radio 021 << kada je šef Narodne stranke u Novom Sadu izneo detalje o poslovima direktora "Šajkaške" Slobodana Milića i njegove supruge Biljane. Anonimnom krivičnom prijavom pokrenut je i postupak u Posebnom odeljenju za suzbijanje korupcije Višeg javnog tužilaštva u Novom Sadu.\nPrema tvrdnjama Novakovića, bračni par Milić je stekao bogatstvo zahvaljujući prijateljstvu sa Vučevićem. Novaković je u oktobru upitao odakle "supruzi savetnika gradonačelnika novac da izgradi celo jedno naselje u gradu - Telepsku dolinu, luksuzno naselje koje se procenjuje na 10 miliona evra". Priču o bračnom paru Milić i Vučeviću pokrenuo je ponovo krajem jula, kada je zatražio da tužilaštvo ispita "odakle Bocari građevinski poslovi, imovina i zemljište u vrednosti od 40 miliona evra".\nI dok su se optužbe iz 2019. godine ticale i zemljišta kod Kaća, ovog puta je razlog novim optužbama bila "Telepska dolina grande", kompleks koji gradi firma "Es-Capital 2013" koju zastupa Milićeva supruga.\nIako je ovo tema medija već nekoliko meseci, Vučević je sada po prvi put poručio kako Milić nije njegov savetnik.\n"Osoba koja se spominje da je moj savetnik nije nikakav savetnik od novembra 2013. godine. Nisam do sada to iznosio, ali evo sada kažem, ljudi nema nikakvog savetnika od novembra 2013. Ali šta sad da radim, da svaki dan demantujem da nema 300 parcela, da nije savetnik, da nije nikakva zemlja kod Kaća kupljena? Eto toliko da pomognem, sedam godina nije savetnik. Verovatno im ni to ništa ne znači, nego će da ponove sve od ranije, kao što se ponavlja za uzbunjivača koji ne postoji", poručio je šef naprednjaka u Novom Sadu.\nOn se osvrnuo i na gradilište "Es-Capitala 2013", poručivši da mu je nejasno zbog čega nije postavljena informaciona table o tome šta se gradi i ko gradi.\nPrema pisanju KRIK-a iz juna ove godine, na kompaniju "Es-Capital 2013" u katastru se vodilo 319 parcela i objekata.


Kurti za „Euronews“: Podržao bih ujedinjenje Albanije i Kosova\nVesti Autor:FoNet, KoSSev17. feb. 202117:1520 komentara\nLider Samoopredeljenja i pobednik izbora na Kosovu Aljbin Kurti rekao je za Euronews da bi glasao za ujedinjenje sa Albanijom ukoliko bi bio održan referendum, u intervjuu koji je usledio samo nekoliko dana nakon što je njegova stranka osvojila do sada najveći broj glasova na Kosovu, piše portal KoSSev.\nVerujemo u jačanje kosovske države kao suverene i nezavisne republike, rekao je Kurti, ali i ukazao da je član 1.1 ustava Kosova u suprotnosti sa članom 1.3.\n„Član 1.1 navodi da je Kosovo suverena nezavisna zemlja, a član 1.3 ističe da Kosovo ne može da se pripoji drugoj zemlji, tako da verujem da puna nezavisnost podrazumeva i nezavisnost od nezavisnosti, tako da bismo mogli da se pridružimo federaciji sa Albanijom ili federaciji EU“, rekao je Kurti, a preneo KoSSev.\n„Dva referenduma u budućnosti mogla bi to da reše, u Albaniji i na Kosovu, ali nikada uz kršenje našeg ustava. Ustav bi morao prvo da se promeni i to samo ako se to jednog dana može učiniti na miran i demokratski način“, dodao je Kurti.\nNa pitanje kako bi glasao na tom referendumu, odgovorio je – mislim da bih glasao „za“, uz ogradu da bi se to desilo „kada budemo ojačali državu Kosovo i kada to možemo da uradimo na miran i demokratski način“.


Podizanje kapaciteta OCD za aktivno učešće u uspostavljanju ekološke mreže Natura 2000 i njenom upravljanju – Crnogorsko Društvo Ekologa\nNatura 2000 je ekološka mreža Evropske unije koja obuhvata područja važna za očuvanje evropski ugroženih vrsta i staništa. Prostirući se na preko 18% kopnene površine EU i više od 8% njene morske teritorije, Natura 2000 je najveća koordinirana mreža zaštićenih područja na svijetu. Nudi utočište najvrjednijim i najugroženijim vrstama i staništima u Evropi.\nNATURA 2000 donosi novi koncept vrjednovanja i upravljanja prostorom i prirodom u Crnoj Gori sa ekološkog, drustvenog i ekonomskog aspekta.\nKako je u toku rad na istraživanju ekosistema u cilju uspostavljanja NATURA 2000 mreže u Crnoj Gori, realizacijom ovog projekta doprinosimo povećanju stepena učešća javnosti i unaprijeđujem međusektorsku saradnju u upravljanju prirodnim resursima.\nNizom aktivnosti edukacije i podizanja svijesti, projekat će uticati na lokalno stanovništvo, jedinice lokalne samouprave, nacionalne institucije i glavne korisnike, kako bi bilo omogućeno održivo korištenje prirodnih resursa, a posebno Natura 2000 staništa.\nProjekat će rezultirati izrađenim Pilot – modelom upravljanja jednim potencijalnim Natura 2000 područjem za riječne slivove, detaljnom analizom statusa sisara u Crnoj Gori, sa posebnim osvrtom na Natura 2000 vrste, treninzima koji uključuju prezentacije i terenski rad, izradom publikacija o vrstama i staništima od značaja za Evropsku uniju, postera, izložbe, animacije, video klipova.\nProjekat realizujemo u saradnji sa Wildlife Montenegro, kao dio šireg projekta „OCD u Crnoj Gori – od osnovnih usluga do oblikovanja politika – M’BASE“. Projekat sprovodi Centar za građansko obrazovanje (CGO), u partnerstvu sa njemačkom fondacijom Friedrich Ebert (FES), NVO Centar za zaštitu i proučavanje ptica Crne Gore (CZIP) i NVO Politikon mreža, a u saradnji sa Ministarstvom javne uprave, digitalnog društva i medija i Kancelarijom za evropske integracije Vlade Crne Gore. Projekat je finansiski podržan od strane Evropske unije.


Politika Privatnosti - Zlatna Pčela Rios\nPristupanjem sajtu Zlatna Pčela Rios (prodavnica.zlatnapcela-rios.com), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nZlatna Pčela Rios (prodavnica.zlatnapcela-rios.com) sajt je u vlasništvu firme Vladimir, sa matičnim brojem i sedištem u Kragujevac.\nPrilikom popunjavanja registracionog formulara na sajtu Zlatna Pčela Rios (prodavnica.zlatnapcela-rios.com), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Zlatna Pčela Rios (prodavnica.zlatnapcela-rios.com) ili neku treću stranu, sa kojom Zlatna Pčela Rios (prodavnica.zlatnapcela-rios.com) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Zlatna Pčela Rios (prodavnica.zlatnapcela-rios.com), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Zlatna Pčela Rios (prodavnica.zlatnapcela-rios.com) niti će zahtevati, niti će ćuvati informacije vezane za Vašu kreditnu karticu.


Sjajna polusezona za zaječarsku odbojku\nOdbojkaši Timoka i odbojkašice Zaječara dočekuju otvaranje drugog dela sezone na prvim mestima u svojim ligama, odbojkašice Timoka druge.\nU Drugoj ligi “Istok”, zaječarske odbojkašice zauzimaju prvo mesto sa maksimanim učinkom. Sjajnu igru u jesenjem delu šampionata pokazala je ekipa Zaječara, što govori i podatak da su na 5 odigranih utakmica izgubile samo 3 seta. Ovakav učinak obezbedio im je 14 osvojenih bodova, 2 više od drugoplasiranog Milenijuma iz Niša, koji je takođe upisao svih 5 trijumfa, uz nešto lošiji set količnik. Prvo mesto na kome se trenutno nalaze, vodi u Prvu B ligu i ako uspeju da zadrže čeonu poziciju, ostvarile bi fantastičan rezultat plasmanom u elitnije društvo.\nOdbojkaši Timoka, koji nastupaju u Regionalnoj ligi “Timok”,takođe zauzimaju prvo mesto. Svih 5 trijumfa u prvih 5 kola, uz niti jedan izgubljeni set, zaista je fantastičan učinak. Kao jedini konkurent zaječarskim odbojkašima za plasman u viši rang, trenutno se ističe ekipa Dunav Stars iz Kladova koja je jedini poraz doživela upravo od Timoka. Nesumnjvo, ako nastave sa ovakvim blistavim izdanjima, plasman zaječarske ekipe u Drugu ligu “Istok” ne bi trebalo da bude doveden u pitanje.\nŽenska sekcija odbojkaškog kluba Timok, koja se takođe takmiči u Regionalnoj ligi “Timok” trenutno zauzima drugu poziciju na tabeli sa 4 pobede i 2 poraza. Samo prvo mesto vodi u viši rang takmičenja, na kome se na polusezoni nalazi neporažena ekipa Knjaževca.\nodbojka ok timok zaječar ok zaječar


Srđan Jovanović, bahati komandir policije u Gadžinom Hanu: Kuća sa bazenom, tri stana i skupoceni automobili - Politički.rs\nKako se bahati komandir policije u Gadžinom Hanu\nKomandir policije u Gadžinom Hanu i jedan od visokih funkcionera Nezavisnog sindikata policije Srđan Jovanović vodi vrlo raskalašan život. Ovaj kadar SNS-a, osim što šikanira njemu nepodobne policajce, živi na visokoj nozi. Bahati komandir u svom posedu ima kuću sa bazenom, tri stana i dva skupocena automobila, ali mu to očito nije dovoljno.\nJovanović i pored toga što ima sve pomenute nekretnine i automobile, i dalje vozi službeni auto po Nišu, i to u privatne svrhe. Postavlja se pitanje ko je omogućio Jovanoviću da se ovoliko bahati i odakle mu u posedu toliko nekretnina i automobila budući da je postao komandir bez konkursa? Jedan od odgovora na sva ta pitanje može biti taj što je pomenuti zadužen za finansije u Nezavisnom sindikatu policije, pa se i zbog toga, kao i mnogi SNS kadrovi, bahati.\nNa fotografijama koje su dostavljene našem portalu vidi se da komandir policije uživa u životu. Dok drugi policijski službenici jedva sastavljaju kraj sa krajem, on se brčka u bazenu i fotografiše dok uživa u čaši vina. Zbog svega toga se postavlja pitanje kako on može da zastupa radnike koji se bore za egzistenciju?\nJovanović je dospeo do mesta komandira policije bez ikakvog konkusa, o čemu je Direktno već obaveštavao javnost. Očito da nekome odgovara da pomenuti, i pored svog bahatog i nedoličnog ponašanja i dalje vodi policiju u Gadžinom Hanu. Kada se uzme u obzir da je Jovanović zadužen za finansije u Nezavisnom sindikatu policije, može se naslutiti način na koji je stekao to silno bogatstvo.\nPodsetimo, Jovanović je poznat i po tome što je dodeljivao plakete Dijani Hrkalović, a izvori koji su upoznati sa likom i delom Srđana Jovanovića ističu da je od nje dobio pištolj marke “Glok” koji je Hrkalovićeva nekada dužila. A ako ga je do sada štitila Hrkalovićka, bivša državna sekretarka u MUP-u, postavlja se pitanje ko ga sada štiti? I, kada smo već kod Dijane, otvoreno pitanje, na koje nema odgovora, jeste i da li je zbog sukoba sa njegovim sinom Hrkalović oterala jednog od najboljih radnika u policiji u drugu organizacionu jedinicu?\nTagged: DIJANA HRKALOVIĆ, GADŽIN HAN, NEZAVISNI SINDIKAT POLICIJE, POLICIJA, SINDIKAT, SRĐAN JOVANOVIĆ


DUKLEY GARDENS: Obrazovanje nije puka priprema za život – ono je život – Portal Luca\nDUKLEY GARDENS: Obrazovanje nije puka priprema za život – ono je život\nU kompleksu Dukley Gardens danas je otvarena trodnevna internacionalna konferencija „Learning Ecosystem“ kojom Dukley Gardens i Dukley Akademija zvanično započinju novu, inovativnu edukativnu platformu – „Dukley Educational Hub“.\nRiječ je o projektu koji za cilj ima stvaranje drugačijeg obrazovnog sistema – ekosistema u kojem su svi akteri umreženi i ujedinjeni u stvaranju bolje sredine, kako za učenje, tako i za život. Osnovno polazište projekta jeste da obrazovanje nije puka priprema za život, već da obrazovanje jeste život, odnosno da nije proces koji se odvija samo u školama kao formalnim obrazovnim institucijama, već je dio naše svakodnevice.\nKonferencijom i radionicom „Learning Ecosystem“ napravljen je prvi, veliki korak ka stvaranju boljeg ambijenta za razvoj pojedinca i društva, kreiranjem agende i akcionog plana koji se temelje na razmjeni iskustva učesnika – edukatora i aktivista iz Crne Gore, Albanije, Slovenije, Ujedinjenog Kraljevstva, Francuske, Španije, Holandije, Rusije, Izraela, Kolumbije i Kameruna.\nOtvaranju konferencije prisustvovao je i predsjednik Opštine Budva, koji je pozdravio sve prisutne i sa njima podijelio sopstveno iskustvo kao uspješnog poslovnog čovjeka. Predsjednik Carević zahvalio se brendu Dukley na pokretanju ovakve ideje koja prepoznaje suštinu društvenih problema, izdvojivši rad, edukaciju, sticanje iskustva i usko specijalizovano usavršavanje kao ključ za razvoj. Dobrim umrežavanjem privrede i obrazovanja bi se omogućilo i bolje zapošljavanje, te bolji uslovi za omladinu koja ne bi odlazila u svijet zbog bolje zarade, već bi ostajali u svojoj zemlji sa svojom porodicom, zaključio je Predsjednik Carević.\nAutor projekta je Nadeza Emilfarb koja je „Dukley Educational Hub“ okarakterisala kao „mjesto u kojem sa lokalnim potencijalom – kroz biznis, administraciju i projekte tinejdžera, možemo da razvijamo svoj potencijal i potencijal države u kojoj živimo. Najbitnija stvar koja nam treba jeste da spojimo sve koji su spremni da budu autori svog života.“\nPovezivanje (networking) nalazi se u središtu projekta, koji će se podjednako razvijati na lokalnom, regionalnom i međunarodnom nivou.\nNa lokalnom nivou cilj je stvaranje zajednice kroz “Dukley Hub” platformu koja će da osluškuje i prati potrebe lokalne sredine, te okuplja eksperte koji će da naprave agendu i plan akcije koji može odgovoriti na današnje izazove, potrebe i zahtjeve društva. Na regionalnom nivou radiće se mapiranje i umrežavanje postojećih obrazovnih ekosistema, kako bi se među njima vršila ramjena idaja, iskustava i kontakata, te kreirala dugoročna stratgija koja će omogućiti zemljama regiona da idu u korak sa globalnim trendovima i drže svjetski standard, kako po pitanju obrazovanja, tako i po pitanju drugih polja. Naposletku, na internacionalnom nivou cilj je stvaranje međunarodnih veza kroz obrazovanje i kulturu, utemeljenih na dijalogu, saradnji i međusobnom poštovanju.\nSvi nivoi podjednako za cilj imaju stvaranje održivog, holističkog sistema u kojem vaspitači, učitelji i profesori imaju ulogu navigatora – osobe koja vodi dijete dok otkriva svijet, svoje preferencije i vještine; osobe koja njeguje individualnost djeteta dok mu pomaže pri sticanju znanja koja imaju praktičnu primjenu u svakodnevnom životu. U kombinaciji sa digitalnim tehnologijama koje omogućavaju online učenje od ljudi širom svijeta, obrazovni ekosistem uklanja granice koje postoje u formalnom obrazovanju i eliminiše barijere koje sprečavaju dostizanje punog potencijala jedne osobe u skladu sa njenom ličnošću, interesovanjima i željama.\nPilot projekat se već dva mjeseca uspješno realizuje sa učenicama Osnovne škole “Milan Vukotić” u Golubovcima, gdje Dukley Akademija sa Nadezdom Emilfarb vodi “Laboratoriju budućnosti”.\nEkonomijaprije 33 minuta


VOJVODINA I SRPSKA ZAJEDNO NASTUPAJU NA TURISTIČKOM TRŽIŠTU :: Semberija INFO ::\nTurističke organizacije Vojvodine i Republike Srpske potpisale su danas u Bijeljini Protokol o zajedničkom i jedinstvenom turističkom proizvodu.\nPored direktora turističkih organizacija Vojvodine i Srpske, na sastanku u Gradskoj upravi Grada Bijeljina na kojem je potpisan Protokol učestvovali su i ministar trgovine i turizma Republike Srpske Dragica Kovač, gradonačelnik Bijeljine Mićo Mićić, predstavnici turističkih organizacija iz Bijeljine, Crne Gore i Slovenije i Vojvodine, kao i lokalni privrednici iz oblasti turizma i trgovine.\n- Na ovaj način smo na formalizovali našu saradnju, a izabrali smo Bijeljinu da u njoj potpišemo Protokol jer je ona kapija Republike Srpske za Vojvodinu. Takođe, iskorak Bijeljine u razvoju turizma u proteklih nekoliko godina je veliki, tako da je postala prepoznatljivo turističko odredište, zahvaljujući inventivnosti Gradske uprave i privrednika - pojasnila je Jovanovićeva.\nDirektor Turističke organizacije Vojvodine Nataša Pavlović izrazila je zadovoljstvo što je ova Organizacija partner ovogodišnjeg jubilarnog 10. Sajma turizma i gastrokulture u Bijeljini koji je danas otvoren.\n- Naša turistička organizacija u isto vrijeme nastupa na sajmovima u Bijeljini i Banjaluci, jer smo se potrudili da predstavimo Vojvodinu u Republici Srpskoj na najbolji mogući način. Turizam je u Srbiji postigao izuzetan razvoj u protekloj godini, a osim Novog Sada koji je omladinska prestonica Evrope za 2019. godinu i evropska prestonica kulture za 2021. godinu, povećan je porast posjeta i u drugim gradovima - navela je Pavlovićeva.\nOna je izrazila očekivanje da će od primjene danas potpisanog sporazuma imati veliku korist turizam u Srbiji i Republici Srpskoj.\n- Osim što ćemo unaprijediti ruralni turizam, po kome Vojvodina prednjači, s obzirom na ponudu brojnih salaša, očekujemo da će i etno-sela u Republici Srpskoj povećati broj posjeta zahvaljujući zajedničkoj turističkoj ponudi - istakla je Pavlovićeva, dodajući da očekuje i napredak u banjskom i vjerskom turizmu.


Novosadska rafinerija na čekanju - Novi Sad\nNovosadska rafinerija na čekanju\n11:09:00 04.09.2015, Komentara: 0\nNovi Sad - Iako je još pre tri godine bilo najavljeno da će u rafineriji nafte u Novom Sadu početi radovi na modernizaciji postrojenja da bi se tu proizvodila bazna ulja, po svemu sudeći, na to će se još čekati, piše novosadski Dnevnik. Naime, kako je za za ovaj list saopšteno iz NIS-a, plan kompanije za rafineriju u Novom Sadu ranije je podrazumevao izgradnju kompleksa za proizvodnju baznih ulja, ali u složenim uslovima u kojima naftne kompanije trenutno posluju, imajući u vidu pad cene sirove nafte na svetskom tržištu, NIS trenutno traži mogućnost optimizacije projekta u cilju povećanja efikasnosti. Kako zaključuje Dnevnik, za sada se ne može pouzdano reći da li će u rafineriji nafte u Novom Sadu početi modernizacija postrojenja, i kada, ali je izvesno da će investicija vredna više od 130.000.000 evra čekati bolje dane.\nList podseća da je u novosadskoj rafineriji krajem oktobra 2012. godine započet proces pripreme za izgradnju moderne fabrike i najavljeno je da će iz naftnog postrojenja u Novom Sadu na tržište biti plasirana bazna ulja širokog spektra. Pri tome je istaknuto i da će proizvedena kvalitetna bazna ulja biti stavljena u red veoma retkih postrojenja u svetu, pošto takvo u Evropi postoji samo u Švedskoj, te da bi nakon modernizacije novosadska rafinerija bila jedinstvena u ovom delu Evrope. Dnevnik zaključuje da će se uz odlaganje izgradnje postrojenja za proizvodnju kvalitetnih baznih ulja čekati i na nova radna mesta.\nI dok se planirani i najavljeni posao ne realizuje, iz rafinerije nafte u Novom Sadu put tržišta plasiraju se maziva, a po navodima iz NIS-a, u poslednjih pet godina prodaja je značajno povećana. Iz ovog pogona rafinerije se na tržište plasiraju i ekološki prihvatljivi proizvodi, koji smanjuju sadržaj štetnih azotnih oksida u izduvnim gasovima. Uz već postojeće, ukoro se očekuje i biorazgradivi proizvod za potrebe šumarstva i poljoprivrede, navodi Dnevnik.\nDeo Novog Sada bez grejanja\nNestanak struje u Fabrici vode prouzrokovao prekid u isporuci vode, suve slavine i u Veterniku i Futogu\nCK13 pozvao Novosađane da sačuvaju Crnu kuću\nPritisak: 1016.3 mb\nPet -1° - 6° Susnežica\nSub -1° - 5° Promenljivo oblačno